
Öz devrinde halq arasından ösip çıggan, qırımtatar halgınıf degerli yigiti Alim Azamat 
oğlunıü yapqan areketleri, misilsiz cesareti ve qaramanlıqları aqqında bir çoq maceralar, 
rivayetler aytılıp kelmekte. 

Merum yazıcı Ümer İpçi, belli ocalardan Noman Şeyh-zadenif de yardımı ve iştirakınen, 
halq arasında aytılıp kelgen rivayetlerden bir qısmını nizamğa qoyıp, “Alim aydamag” kinosını 
yaratmaq içün stsenariy yazğanı ve bunıfi esasında da kinofilm çıqarılğanı epimizge malüm. 

Filmnifüi baş qaramanı Alim rolü namlı kino artistimiz Hayri Emir-zade tarafından icra etilgen 
bu kino seyircilernif büyük sevgisini, maqtavını ve ürmetini qazanğan edi... 

Menim aşağıda qayd etken rivayetlerim, maceralar, ayrı vaqialar esasen Alimnif eñ yaqın 
arqadaşı ve efi sadıq dostu Abdurazaq ustadan eşitkenlerimden ibarettir. Şu qayd etilmekte olğan 
maceralarnıf, rivayetlernifi bir çoqları ayrı adamlar tarafından da tasdıqlanğan edi. 

Men 1909 senesi Qarasuvbazarda rüşdiye mektebinifi sofiki sınfında oquğan devrimde, 
Abdurazaq usta bizim azbarımızdaki üç başlı evde otura edi. O, özünifi Alimnen keçirgen 
künlerini, Alimnif areketlerini ve işlerini iköye etip, maña bir defterge yazdırır edi. “Bir vaqıtta 
belki kerek olur”, degen edi. Lakin çoq yazıq ki, türlü yaşayış dalğaları neticesinde bu qıymetli 
yazılar defteri ve başqa kitap ve elyazmalarım 1914 senesi Çelebi Eli köyüni sel basıp, evlerni 
yıqqanda ğayıp oldılar. Bu köyde üyken aptem Urgiye şerfe (Riza Fazılnıfi qartanası) otura edi, 
menim de şeylerim onda tura edi. Bufia baqmadan, bu yazmaqta olğan şeylerimni afızamda 
saqlaya bildim. 

Alimniü “osallığı”, “yamanlığı” aqqında Abdurazaq ustanıfi aytqanları şundan ibaret: 
cemaatına pek qılınğan Az Berdi köyünifi pomeşçigi Devletovnı küpe-kündüz sarayına dol- 
düzgün kirip qamçısınen şişirmesi, Mırzaköy, Töben Saray köylerinifi pomeşçigi Şirinskiy 
Mustafa mırzanıfi evini gece basıp, mırzanı arabağa oturtıp, közlerini bağlap “Kökasan” keçitine 
çıqarması, o yerde cemaatına bir daa zulum etmeycegine ve halqnı qıynamaycağına söz 
berdirtmesi, ya da Canğara köyünifi mırzası Tayğanskiy İsa mırzanı cemaat shodunda qızarıp- 
bozarıp öküriklegende, onı qamçılaması ve cemaatga hıtap eterek, bundan soñ öz zulmını 
taşlamasa, öldürip qoyacağını aytması kibi areketleri edi. 

Bundan dolayı olsa kerek, halq ögünde Alimnif itibarını tüşürmek maqsadınen çar 
memurları oña “aydamaq” lağabını taqalar. Doğru, Alim zenginlerni, zadekânlamı 
“aydaştırğan”, olarğa zaparta çekken. Lâkin Abdurazaq ustanıfi aytqanına köre, Alimnifi şahsiy 
hususiyeti, onı bu kibi halq qaramanlarından farq etken esas hasiyeti şu ki, o özüni zenginler ile 
çoq yıllıq küreş faaliyeti sayesinde iç bir adamnı öldürmegen. Onıfi esas küreş usulı qorquzmaq, 
tenbilemek eken, zadekanlarnıf, öglerinde apansızdan peyda olıp, ötlerini patlatıp, olarğa öz 
degenini yaptırta edi. 

Alim aqqında rivayetlernifi çoqusı endi halq esinde siline başlaması ve ileride bulamıfi 
unutıla bilmesi havfı meni Alim aqqında bilgenlerimni aytıp, yazdırıp qaldırmağa mecbur ete. 
Barsın, menim bu hatırlavlarım halqımızga bir yadikar olsunl 

İşanam ve eminim ki, torunım yazıcı Riza Fazıl bu hatıralarımnıf episine bar-yoq bir dünya 
yüzü kösterir ve olarnıfi tarihımız ve medeniyetimiz variyetine çevrilmesine nail olur. 

Alim ve Abdurazag usta aqvucut (bir ten) ve ayrılmaz bir şahıslar edi. Alimnifi bir çoq 
işlerinde Abdurazaq ustanıfi hızmetleri büyük ekeni de sır degil. O sebepten, Alim aqqında 
Abdurazaq ustadan eşitken ikâyelerime keçmezden evel, başta Abdurazagnıfi özü aqqında eki 
söz aytmaqnı ve ayrıca bir tarihiy malümat bermekni kerekli sayam. 


I. Abdurazag usta 


Abdurazaq usta Alimnif can dostu olıp, oni bütün sırlarınen aşna olmaqnen beraber, 
Qarasuvbazar esnafları arasında efi yahşı usta olaraq büyük sayğı qazanğan adam. O devirde 
Abdurazaq kibi ayaqqap, çızma, papuç, terlik ve mest tikmege kâmil usta yoq edi. Ustanıfi namı 
atta Kefe ve Kerç balıqçılarına belli edi. 

Bu ustağa, kim olsa olsun, ayaqqap, yahut çızma sımarlasa, ayağını ölçüsini alğanı kibi (özü 
işlegen ustahanenifi yanındaki odada pek çoq qalıplar olğanına baqmadan), başta şu ölçüge köre 
qalıp yapa, sof sımarışnı tikmege başlay. Esnaflarnıfi bir çogu özlerine kerek qalıplarnı bu 
ustazdan satıp alalar. 

Abdurazaqnıf ustalığını tarif etmek içün bir-eki misal ketirmek kerek. 

İş şöyle ki, Kerç, Kefe balıqçıları özlerine mahsus çızma sımarlamaq içün Abdurazaq ustağa 
keleler. Meraqlı yeri şu ki, o, balıqçılarğa uzun gonuçlı çızmalar tikip, suvğa toldurıp, olarnı 
qalıp odasınıf argalığına asıp qoya. Suv iyemi-iymeymi (rıpocaurıBaeTcs HIH HET), onı teşkere. 
Onıü içün çızma ve ayaqqap tikilecek teri ve gönlerni saylap aluvda da pek mair usta eken. Lâkin 
onlü, başqa esnaflarğa nisbeten, iş içün paranı ziyade alğan adeti de bar eken. Onıfi mahsus 
sımarışnen yaşlarğa tikken çızmalarınıf jıygıldısı em keskin sesli, em de çoq vaqıtqa müddet 
eken. 

Onıü ustalığı ve mairligi türk sultanlarına da belli. Bütün saray halqlarınıf yazlıq, küzlük ve 
qışlıq ayaqqaplarını: mest, terlik, papuç, türlü çızma ve saireni o tikip bere. Bu sımarışlarnıü 
ölçülerini İstambuldan mahsus vekil alıp kele. Sımarışlar eda etilgen soñ çuvallarğa toldurılıp, şu 
vekilge teslim oluna. 

Menim anam, babamlamıfi evine kelin olıp tüşken künlerde olğan bir şey. Endi özü agranda 
olğan babamıznıf hatiri içün Abdurazaq usta yatı kelinge sarı telli papuç tikip bağışlağan. Bu 
papuçlar soñundan, tizemiz kelin olğanda tizemizge, ondan da aptemiz kelin olğanda aptemizge 
ve tap soğunda 1910 senesi kelin olğan diger bir aptemizge (tizemiznifi qızına) berilgen. İşte, bu 
aptemiz o papuçlarnı ta 1944 senesine qadar kiyip yürdi. Papuçlarnıf telleri, qullanılğanına 
baqmadan, ne betleri ve ne de tabanı ipranğanı yoq. 

1907 senesi Qarasuvbazar şeerinifi galavası belli medeniyet erbabımız Abdureşid Mediyev 
bu ustağa kele ve Avropada, Brüksel şeerinde esnaflar tarafindan tikilgen ayaggaplarnıfi bütün 
dünya sergisi açılacağını bildire, ustanıü bu sergige özünif işlerinden bir şey yibermesini teklif 
ete. Abdurazaq usta, biraz tüşünip-baqıp, sofi cevap berecegini bildire. Niayet, Abdurazaq usta, 
bir çift adiy türk terligi tike, bir çift de onıü ufaq (miniatür) soyunı tike. Büyüginifi üstündeki 
bütün işlerni bu oymaq büyüklikteki ufaq terlikte de yapa, atta terliknifi kilitini ve ağaç çüyüni de 
özü yapa ve çüylernifi sayısına ayrıca emiyet bere. Abdureşid Mediyevnifi ğayreti sayesinde bu 
terlikler sergige yollanıla ve ustanıfi bu işi Brükselde olıp keçken şu serginifi altın medalinen 
nişanlana. 

Abdurazaq ustanıfi, eki bayramdan başqa, başı ömürbilla secde içün yerge tiygeni yoq. Bu 
adam, Alimnifi dostu, 1919 senesi 103 yaşında vefat etti. 


H. Tarihiy bir malümat 


Alim Azamat oğlu aqqında ikâye etkende, onıü doğıp ösken köyü — Köpürliköy aqqında 
aytmay keçmek mümkün degil. Çünki Köpürliköy sakinlerinifi ömründe yüz bergen felaket, 
umumen mırza ve topraq saiplerinifi eli astında yoqsuzlıq çekken, eki yaqasını bir yerge 
ketiralmağan Qırım köylülerinif tarihını bir derece aks ettirgeni içün büyük emiyetke maliktir. 

1889-1890 senelerinde öz pancasını uzata başlağan Köpürliköy felâketi 1905 senesi ahır 
sofu şu köynifi halqınıfi ömrüni parçaladı, baltaladı ve, niayet, bir ğaddarnıf,, bir arisnifi ve 
vicdansıznıf nefishorlığı sebebinden halq yersiz, topraqsız, evsiz-barqsız qaldı. 1889 senesi 


başlanğan topraq davası 1905 senesi zalımnıfi ve aydutnıfi ğalip kelmesinen ve onıfi faydasına 
neticelendi. 

1889 senesi yañı tasil alğan yaş ve pek ziyade areketçen Smail Çelebiyev (garasuvlı Memiş 
ağanıfi oğlu) babasından az miras qalğanı içün zenginleşmeknifi çaresini qıdıra. Çelebiyevlerge 
“ağa” goşulmasınıö sebebi — bular çala mırza olğanları içündir. Ve daa doğrusu, yarı tatar, yarı 
mırza ediler. Bu Memiş ağanı Emin ağa ve Smail ağa namında eki oğlu bar edi. Mına bu Smail 
ağa bir kün Köpürliköyge kele. O vaqıtta bu adam şeer idaresinde memur (çinovnik) sıfatında 
işler edi. O, köyde shod toplay ve halqqa yafı çıqqan ferman mücibi cemaatnıfi öz topraqlarınıü 
senedini (“kupçaya”sını) yafartmaq içün ariza yazmaq kerekligini afilata. Cemaat Çelebiyevnif 
kün evelden yazıp azırlağan arizasına “haç” goyıp, merekepli parmag basıp bereler. Köyde öz 
tilinde zornen ogup olğanlar, rusça yazılğan arizada ne yazılğanını gaydan bilsinler?! Arizada 
ise, güya köy adamları episi öz topraglarını Smailğa satganları tasdıglana. 

Böyleliknen, Smail ağa qolay-qolay topraq ve orman saibi olmaqnı temin etecek ola. 1890 
senesi Smail ağa topraq ve ormanlarnıf saibi endi özü olğanını ilân ete, amma halq bu ilânnı red 
ete ve Smail ağanı halqnı aldatıp imzalatqan senedini tanımay. 

Bundan sofi makeme işleri başlana ve bu işnifi qıyınlığını, qomşu köyler cemaatı da tasdıg 
etip, Köpürliköylülerge gol tuttı. 

Bu makeme işi ta 1904 senesine gadar devam etti. Oırım diniy idaresi, yani müfti Abkerim 
efendi de (belli yazıcımız Cafer Gafarnıfi emcesi) halqqa qol tuttı. Amma 1904 senesinifi 
sofilarında yafğı müfti olaraq Qaraşayskiy Adil mırzanıf qoyulması Smail ağa içün büyük bahıt 
doğurdı. Çünki müfti Adil mırzanıfi oğlu Hıdır mırza Smail ağanıfi qızı Dudu haniyge nişanlanıp, 
arada qudalıq asıl oldı. 

Tap soñu müfti Adil mırzanıfi gayreti ve yardımı sayesinde Makeme Çelebiyev Smail ağanıü 
faydasına üküm qararı çıqardı ve o, bundan tamam on beş yıl evel sahta sened (vesiqa) uydurıp, 
köy cemaatını aldatıp alınğan topraglamıfi saibi oldı. Bu felâketke oğrap boyun egmegen, 
Çelebiyevge qarşılıq köstergen köylülerge agigiy zulum, aharet kettikçe arttı. 

Eki ögüz taqılğan zıncırnen olarnif evlerinifi arqalıqları tüşürildi, evleri yernen yeksan etildi. 
Zaten bu evler talnen örülgen, eki taraftan qalın suvanen suvalğan evler edi. Zavallı köylüler 
Qarasuv—Kefe taş yolu boyunda, Qatırşa Saray cemaat toprağınıfi sığırında mağaralar (zemlânki) 
qazıp, anda yaşamağa mecbur oldılar. 

Smail ağa ise Köpürliköyde, o yıqtırılğan evler yerinde özüne mühteşem saray yaptırdı ve bu 
mülkler daima çerkeslerden ibaret garavullarnen qorçalanır edi. 

Mına bu çerkeslerge de daima köylüleri urdurtması, töktürtmesi ve qamçılatması da 
Çelebiyevnif çardarlığınıf, arisliginifi ve insanlıq cemiyetinde paçavra olğanınıf isbatı edi. 
Şunrfi içündir ki, bu “ağa”nıf ne ruhaniyler, ne mırzalar ve ne de başgalarını yanında itibarı yoq 
edi. İşte bir misal. Sultan Geray adında bir qart mırza Smail ağanıñ sırlı qavege basamaglardan 
çıqayatqanını körgende: “E, çapqınl Seniñ halq arasında ne işifi bar?! Sende yüz barmı asla?!” — 
dep onı adamlar ögünde mashara etti. 

Smail ağa bundan sofi çet çekilip yaşadı. 

Mına bu devirde mağaralarda yaşamaqta olğan bu halqnı Qarasuv şeerinifi galavası büyük 
erbabımız Abdureşid Mediyev Han Cami maallesine qoşma maalle gurdurıp, olarnı anda 
köçürgen ve qorçalağan edi. 

Bu tarihiy vaqialarnı olğanı kibi tarif etkenimnif ekinci sebebi şu ki, Köpürliköy cemaatınıü 
bu faciasını bundan tamam elli-altmış yıl evel areket etken Alim Azamat oğlu devrinen bağlap 
yafilış malümat bergenler de bar. Meselâ, yazıcı Yusuf Bolatnıfi “Alim atqa mindi” eserinde 
(“Yıldız” mecmuasınıf 1980 senesi 3-ci sanı, saife 37, 48). Bu, yazıcı içün bağışlanılmaycaq pek 
qaba yafllış. Malüm ki, Alimnif areket etken vaqtı padişa II Aleksandrnıfi onıü aqqında 1856 
senesi çıqarğan fermanından aflaşılğanına köre, ta XVIII asırnıf ortalarında edi. Köpürliköy 
faciası ise 1905 senesi oldı. 

İşte, öyle. Tarihnen bağlı eser yazğanlar sofi derece muqayt olmaq, tarihnı ögrenmek, bilmek 
ve onı bozmayıp, olğanı kibi köstermeliler. 


TI. Alim kim edi? 


Alim Azamat oğlu (niçündir, bazı yerlerde onıü babasınıfi adı Bekir dep de qayd etilgen) — öz 
devrinde halqımıznıfi aytuvlı yigiti olıp, adı yalıız Qırımda degil de Sankt Peterburgdaki II 
Aleksandrnıf özüne de yahşı belli olğan ve cesürligi, alicenaplığı, fagır-fugarege yardımları, 
eyilikleri içün halq arasında taqdirlenip, alğışlanıp, zamanımızğa qadar tillerde afılıp 
kelmektedir. 

Alim Azamat oğlu qaçıncı yılda doğğanı kimsege malüm degil. Biz onıñ 1925 senesi 110— 
111 yaşlarında vefat etkenini bilip, 1813—1815 seneleri doğğandır degen fikirdemiz. 

Alim Azamat oğlu Qarasuvbazar şeerinden on üç kilometr uzaqta Köpürliköyde (Kefe 
uyezdi, Sala volostı) köylü ailesinde dünyağa kelgen. Köpürliköy toprağı evel-ezelden cemaat 
toprağı edi. Köpürliköy cemaatı bu topraqtan 1905 senesine qadar faydalanıp keldi. 

Alim balalığında ayrıca zekavetli ve eli er şeyge kelişikli edi. O, ufaq-tüfek ev ayaqqaplarını 
yamamaq, söküklerini tikmek, çüylerini qaqıp pekitmek kibi işlerni özü yapa edi. Bir kün 
babasını çızmalarının sökük yerlerini tikip, vakslep (kremlep), bayramlıq azırlap qoyğan edi, 
babası Azamat aqay: 

— Aferin, oğlum! — dedi oña. — Güzel yapgansıfü. Maşallal Men seni bir ayaqqapçı eteyim, 
barsın, o zenaat eliñde bir bilezlik olsun! Babası onı Qarasuvbazar esnafları arasında aytuvlı Acı- 
Murat ustağa şegirt olaraq berdi. Bu ustanıfi oğlu Eyüpnen beraber Abdurazag da şegirt olıp işley 
ediler. Olar eppiy vagıt bir yerde zenaat ögrendi, dost ve arqadaş oldılar. 

Lakin Alim bu ustahanede özüni qafeske qapalğan bir quşqa oşata, tarsıqa edi. Dağ 
etegindeki yeşil tarlalarda, orman alanlarında öz aqranlarınen at baqıp, temiz avada serbest yaşap 
alışqan bala bu avası bozuq, tar odada tarsıqmay, ne yapacaq edi. 

Endi şegirtlik devrini keçirip, galfa (esnaflıq tilinde usta olayatqan demek) olıp çıgayatganda, 
babası Azamat agaynıfi apansızdan ölümi Alimge şegirtlikni bıragmağa sebep oldı. Ailenifi 
qaydını çeküv Alimnif boyunına qaldı. Babasınıf issesine tüşken topraqnı işlemege mecbur oldı. 
Soüundan bu topraqnı emcesi Muhtar agayğa onlamağa berdi, çünki Alimnif ailesi anası ve 
özünden ibaret edi. 

Anası da ölgen soñ, Qarasuvnıf qıblasındaki Qarağaç qırı üstünde büyük saraylar, topraqlar, 
ormanlar, bağçalar saibi olğan Babacanğa (Baboviçke) obyezdçik hızmetine kire. Onıñ işi — saba 
at atlanıp çöllerni, ormanlarnı ve bağçalarnı dolanıp közetmek edi. O vaqıtta Babacan 
Qarasuvbazar şeerinifi galavası edi. 

Alim yüksek boylu, kef omuzlı ve tüzgün kevdeli, lakin arıgça betli, qara qaşlı, zeytün közlü, 
gür mıyıqlı ve keskin baqışlı, tam çağında dülber bir yigit edi. 

Karaim halqında da, musulmanlardaki kibi, qadınlar erkeklerden gizlenir, körünmez, körünse 
de, betlerini örter, yat erkeklernen laf etmez ediler. 

Babacannıfi yekane qızı Sara, er kün saba qarşıdaki ahırdan atnı çıqarıp, arqasına minip 
ketken Alimni pencereden seyir ete, özü ise tam kemalına kelgen güzel qız edi. Tezden Sara 
Alimge göhül berip başlay. Saranıfi sevgisi ketkete arta, lâkin bu sevgini Alimge nasıl yolnen 
afilatsın? Hızmetkarlarğa ışanmay. Niayet, saba camlı sofağa çıqıp, Alimni öz uzurına çağırmağa 
ve oña sevgisini bildirmege cesaretlene. Aqiqaten, Sara ekinci künü sofağa çıqa, atqa 
atlanayatqan Alimni el işaretinen çağıra. Alimniü mında çalışıp başlağanı çoq vaqıt oldı, amma 
qıznı birinci sefer köreyata, kim olğanını bilmey. Alim şek-şübenen Saranıf qarşısına kelgende, 
qız oña öz sevgisini aytıp olamay, açuvından boynundaki top incisini qoparıp taşlay, özü essiz 
alda yerge yıqıla. Bunı körgen Alim bir şey afilap olamay, omuzlarını qısa ve yoluna yöney. 

Birazdan sofi Sara yatqan yerinde ağlaycaq ola, ağlap olamay, tamağından çıqqan boğuq 
sesni eşitip, hızmetkar kelip sofada yıqılıp yatqan Saranı körip, yayğara qopara. “Vay, Sarağa bir 
şey oldı!”, dep anasına çapıp bara. Anası kele, Saranıf başında toplanğanlarğa: “Tez, salgın suv 
ketirifiz!”, dep emir ete. Saranıfi başını salgın suvnen yuvıp, ayındıralar. Saranıf esi başına 


kelgen sofi, yanında saçılıp yatqan incilerni eslegen ananıü: — Saña ne oldı? — sualine gız birden 
cevap berip olamay, susıp yata. 

Niayet, anasınıf zıgısına çıdap olamay, Alim onıfi boynundaki incileri üzip almaq 
istegenini, gız ise bermek istemey, onıfinen çatışıp, esini coyğanını ayta. 

Sara, bu cevapnıfi öz gorantası ve Alim içün ne gadar büyük felâket çıgaracağını tüşünmey, 
öz ayıbını örtmek içün, ilk göfül bergen adamına büyük iftira ata. Büyük zengin ve şeer galavası 
Babacannıf bu “aydutlıgga” sabır etecegi barmı? Alimni aman apishanege gapattıra. Bu işi içün 
Sara pek peşman ete. Böyle işni yalıfız aşağı ve vicdansız adam yapa bilecegini ağlay. Şahsiy 
menligini qorçalamaq maqsadınen bergen cevabınıfi böten ve iftira olğanını bile. Amma sevgen 
adamınıfi qapatılması Saranı pek kederlendire. Niayet, anasına aqiqatnı aytmağa qarar bere ve 
ağız yummay, til qıyıştırmay, episini anasına ayta. Babacan agigatnı bilgen soñ Alimni 
apishaneden çıqarttıra. Babacan, Alimge: — Atıña min de, yüre ber! — dey. 

Lakin Saranıf iftirası, Babacannıfi böten yerde oña berdirtken cezası Alimge pek tesir ete, 
onlü içün Babacannıf teklifini red ete. 

Şu künden itibaren Alimnifi süküt ömrü bozula, adaletsizlikke qarşı küreş ömrü başlay. Alim 
Babacan qorantasınıfi duşmanı ola, olarnıf canını yara. Özünifi Alim tarafından taqip etilüvine 
çıdayalmay, Babacannıfi qorantası Aqmescitke köçip ketmege mecbur ola. Alim bütün 
fuqarelerni, ırğatlıq etkenlerni, özü kibilerni pek yahşı afiladı. Onıü içün tuccarlarnıf, mırzalarnıfi 
ve pomeşçiklernifi, yuqarı devlet idarelerinde çalışqan büyük memurlarnıfi Babacandan farqları 
olmağanına emin oldı. Alimnif Babacanlarğa ve karaimlernifi büyük zengin ve tuccarlarına 
duşmanlıgı, ükümet idareleri tarafından karaim halgınıfi duşmanı dep aflatıldı. Lâkin Alim 
yalığız zenginlemifi duşmanı edi. 

Alimnif birinci yarın ve can dostu Abdurazaq usta, ekinci dostu Çoruq Asan edi. Çoruq Asan 
er vagıt Alimge ürmet ete ve onı eviniñ törüne oturta edi. 

Üçünci ışançlı dostu Qarasuvda ermeniler kilsesinifi papazı (ressam Ayvazovskiynifi 
soylarından) Oganes ağa edi. Alim Qarasuvğa kelgen vaqıtlarında bu papaznıf evinde toqtay edi. 
Alim halq tarafından aytılğan laflarnı ve polis idaresinif tedbirleri aqqındaki haberlerni bu evde 
eşite ve bile edi. Velasıl, ermeni papazı Alimni er şeyden haberdar etken birinci şahıs edi. Söz 
kelimi, polis idaresi “Alim Qarasuvğa keldi” haberini ala, şeer içi, han azbarları, qaveler, atta 
maallelerni serteser etip qıdıralar. Er bir şekli-şübeli yerler, evler, azbarlar ast-üst etile, lakin 
Alim ermeni papazınıfi evinde oturğanı kimsenifi aqılına kelmey. 

Abdurazaq usta ve Çoruq Asan bu evnifi daimiy ziyaretçileri edi. Bu üç dosttan başqa 
Alimnif bazı şeerlerde ve bir çoq köylerde dostları ve qonaqbayları bar edi. Qaysı şeerge ve 
köyge barsa, onı ürmetnen qarşılap alğan, evlernifi töründe oturtqan kişileri, qonaqbayları 
Alimniğ işlerine öz isselerini qoşqanına şek-şübe olmaq mümkün degil. 

O vaqıtlarda halq pek safdil edi. Alimnifi köstergen qaramanlığına, cesaretine ve zekâvetine 
ayran olıp, bunı yalınız Alimge has ilâiy quvet ve qudret dep inanğanlar. Onıñ geceleyin Kefege 
barıp, ispravnikten fuqarelernifi yasaq parasını qaytarıp alması, “Nazar oca” gabristanından 
çıqıp, yol basqan “cinni” qamçılaması ve diger allar iç kimde körülmegen cesaret dep tanıldı. 

Alimnif halqnen sıqı bağı ve mulâyim muamelesi olğanına baqmadan, Alimden qorquv 
hastalığı ketken sayın quvetlengen, Alimnif adı afıılğanda, kim olsa olsun, başları üzerine suvuq 
suv tökülgen kibi qaltırar eken. Bu qorquğa halqnıfi özü sebepçi olğan. 

Şu yeri meraqlı ki, bazı qadınlar balalarını “Alim kele” yahut “Alimge çaqarım” dep 
qorquzğanlar. Sofira Alimnifi adına “aydamaq” lağabı qoşulğan. 

Alimnifi Bağçasaraydaki Çufut Qalede karaimler arasında sıq-sıq körüngeni aqqında çoq 
aytıla edi. Lâkin karaimlerni qıynağanı ve çekiştirgenine dair iç bir şey aytılmay turğan. Mına bu 
da Alimnif özüni qorçalav içün agıldane bir tedbir olğanını köstere. Çünki Alim karaim halgınıfi 
duşmanı dep tanılğan olsa, olar arasında bulunması ve olarnen yaşaması mümkün degil edi. 

Alim — karaim halqınıf dostu... Zengin Babacanlarnıü duşmanı edi. 


IV. Alim ve yeudiy qızı 


Alim ne içündir, Aqmescitten Bağçasarayğa maykosnen kete. fMaykos — yolcu taşımag içün 
mahsus yapılğan ressorlı uzun araba, oña “Lineyka” da denile edi.1 Sol yağında yaşça bir qız, 
qıznıfi sol tarafında bir edepsiz yaş erif otura. Bu qız Yekaterinoslavdan (şimdi Dnipropetrovsk) 
kelgen. Tatil vaqtında Aqmescitte doğmuşlarında bir qaç kün bulunğan sofi, maykosga minip, 
Aqyarğa qartanasına ve tizelerine kete eken. Agmescitli şu edepsiz erif yolda qızğa sataşıp 
başlay. Qız qızara bozara, tap közlerinden yaş kele. Alim bunı eslep, qıznı özünif sağ tarafına 
oturta, özü yigitnifi yanına otura, onı insanca oturması içün tenbiley, lâkin edepsiz kene qaşana. 
Alim arabacığa arabanı toqtatmasını emir ete, yigitnifi qulağından sozıp, yerge tüşüre. Eki cağına 
eki şamar endire, edepsiz qarşılaycaq olğanda, bir şamar daa urıp, yerge yıqa, maykosqa 
qoymay. Yigit de yaramaz eken, yerinden turıp, çapıp kelip, maykosqa oturacaq olğanda, Alim 
çızmasınıfi qonuçından qamçısını çıqarıp bu edepsizni yahşı etip qamçılay, maykosqa aldırtmay. 
Alma özeni çetindeki qavehanenifi ögüne kelip toqtaylar. Yolcular oturıp, birer qave içken sofi, 
Bağçasarayğa yöneyler. Alim maykostan tüşip arabacığa para uzata, Alimni tanığan arabacı 
paranı almaycaq ola, Alim külümsirep elindeki qamçısını köstere. “Almasafi, qamçı aşarsıf...” 
dep qorquzmaq istey. Arabacı paranı ala. Alim keteyatqanda, qız cuvurıp peşinden yete ve onlü 
adını, adresini soray. Alim tekrar külümsirey de: — Temelli oturğan yerim yoq, yazmaq istesefiz: 
“Qırım, Alim aydamaqqa” dep yazıfız. Menim qoluma kelip tüşer. 

Qız Alim aydamaq... degenini eşitkende, ayrette qala. “Bu adam meni aldadı, Alim 
aydamaqqa böyle eyilik qaydan kelsin?”, dep tüşüne. Maykosqa minip ketkende, yolculardan 
soray. Yolcular onıñ kerçekten de Alim ekenini tasdıqlağan soñ, gız daa ziyade taaciplene. 

Qız Yekaterinoslav şeerinifi meşur yeudiy tuccarlarından birinifi qızı eken. Aqyarğa kelgen 
soñ, olıp keçken vagianı qartanasına ve tizelerine ikâye ete, amma iç birisini inandırıp olamay. O 
Alim degil, başqasıdır dep baş kestireler, çünki bular da, başqa yeudiyler kibi, Alim 
yeudiylernifi, karaimlemiü “duşmanı” belley ekenler. 


V. Alim ve Hondo Arnavut 


O devirlerde Qarasuv şeerinde büyük Hondo Arnavut degen zengin bir şarap tuccarı yaşay 
edi. Bu Arnavut pek büyük kevdeli ve pek uzun mıyıg asrağan bir qırımçaq eken. Bir kün 
Arnavut qarısınen beraber Aqmescitke ketmege niyetlene ve qarısını evden alıp kelmek içün 
landonı (üstu örtük faeton) yibere. Özü ise Qaravullar meydanındaki Sırlı qavege kire de, adeti 
üzre, şu qavede oturğanlarnıfi episine qave ve qave içmegenlerge çay sımarlay. Bufia da 
“selâmetlik qavesi” dey ekenler. Arnavut Aqmescitke keteyatganını aflatıp taşlay. 

Qave ve çay bermekte olğan qaveci yigit: 

— Arnavut ağa, qorqmay yolğa çıqasızmı? Ya, anavı Alim çıqıp yolufiznı bassa?, — dey 
şaqalaşıp. 

— Mınavı mıyığımnı köresifi de? Seniñ Alimifi ne olacaq mafia? (Mıyığını sıypap, soza). Şu 
mıyığımnen bağlar taşlarım onı, — dey Arnavut. 

Meger Alimnif dostu Abdurazag usta da şu gavede Amavutnıfi “selâmetlik qavesi”ni içip 
otura eken. 

Pahıldayın, Alim de şu künü dostu ermeni papazınıfi evinde eken. Abdurazag usta o yerden 
çıqa da, kestirme soqaqlardan tez-tez keçip barıp Alimge gavede olğan laqırdını, Arnavutnıü 
aqaylıq satganını bildire ve tez davranıp, Alimge Sarısuv köprüne çıqıp, Arnavutnı beklemesini 
teklif ete. 

Alim aman atına atlanıp, çet Çilterli, Qara Çora ve Bağça İçi maallelerinifi tar soqaqlarından 
keçip, Sarısuv köprünif ormanlığına çıga, atını orman içinde qaldırıp, özü köpürniü yanında 
landonı beklep tura. 


Çoqqa barmay, şeerden çıqıp Sarısuv köprüne keleyatqan landonı körgen Alim atılıp yolğa 
çıqa. Arabacığa landonı toqtatmasını işaret ete ve landoda kim olğanını soray. Aydavcı landoda 
Arnavutnen qarısı olğanını bildire. Alim Arnavutqa landodan çıqmasını teklif ete, amma Amavut 
çıqmay. Alim biraz beklep tura ve, niayet landonıfi qapısını aça, anda Arnavutnıfi çırayı qaçqan 
alda oturğanını ve qarısınıi ağlağanını köre. — Qa, Arnavut ağa! Mıyığıfıznen meni bağlaycaq 
ekensiz, bağlaçıfız, köreyiml — dey Alim. 

Arnavut bir şey aytıp olamay. 

Alim, arabacığa landonı keri aylandırta ve Arnavutqa: 

— Bugün sizge Agmescit aram oldı, — dey de, onı artqa qaytara. 

Arnavut qaytıp kelip, deminki Sırlı qavege kirip kele de: 

— Aqaylar, saqın Alim içün bir şey aytayım demeüiz, demleri qavecige şaqanen Alimni 
mınavı mıyığımnen bağlar qoyarım, degenimni qaydandır bilgen ve baqsam, Sarısuv köpründe 
bizim ketkenimizni beklep otura: “Qa, Arnavut ağa! Meni mıyığıfıznen bağlaycaq ekensiz, 
bağlaçınız, köreyim”, dep de tura. Men özüm endi Alimnif “aydamaq” degil de, al saibi olğanına 
temiz yürekten inandım, — dey. 


VI. Alim ve Akop Ağa 


Altın, kümüş ve qıymetli ziynetler tükânı saibi ermeni Akop ağa adında bir kişi olğan. O, 
endi qartayıp başlağan tul bir kişi Çilterli maallesinde Çay özeni çetinde eki qat evi ve pek büyük 
bağçası olğan azbarınıf saibi eken. Bu adam evinif qarşısında büyük bir ermeni kilsesi ve arada 
yalınız bir Çay özeni olğanına baqmadan, öz azbarında özüne şahsiy kilse yaptırğan. Akop 
ağanı azbar qapısınen büyük ermeni kilsesinifi azbar qapısına çıqqan köpür (Qırmızı köpür) bar 
edi. 

Bir kün Akop ağa Aqmescitke mal almağa barğanda, sadef saplı kiçkene altıpat pıştavı alıp 
kelgen ve özüni tükün qomşularına pıştavnı kösterip maqtana eken. Furuncı Anastas: 

— Alla, Alla, Akop ağa, “Qartayğanda qobuz çala”, degenleri kibi, qartayğanda saña pıştav ne 
kerek? 

— Ne kerek, deysifimi? Meselâ, Alim kelip de evimni basaman dese, atar qoyarım, — dey oña 
Akop ağa. 

Bu laflarnı o yerde tesadüfen bulunğan Çoruq Asan eşitip qala. 

Aqşam Alim Çoruq Asannıf evine kele. Alimnif dostu Çoruq Asan Çarasuvnıü sırt tarafında 
Qaraquş ormanına yarın yerdeki çet maallelerden biri — Canköy maallesinde yaşar eken. 

Çoruq Asan, Akop ağanıf pıştav meselesini, Anastasnen onıf arasında olğan laflarnı ikâye 
ete etip bere. Bu laflarnı diñlep oturğanda Alimnifi külümsirep-külümsirep alğanını Asan da 
köre. 

Öglerine büyük filcanlarnen, halq tilinen aytqanda, “tayfa filcanlarınen” qoyulğan keskin 
qara qaveni içip bitirgeninen, Alim Asanğa atını egerlemesini ve beraber Akop ağağa “ziyaretke 
barmaq kerek olğanını ayttı. Bular ekevleşip, çet maalleler aralıqlarından aylanıp, Akop ağanı 
azbarına “Bülbül bağça” tarafındaki köçürmeden kirdiler. Akop ağanıü ekinci qattaki 
odasınıfi penceresinde yarıq bar edi. Azbardaki büyük armut teregine tayandırılıp qoyulğan uzun 
çabaqlı merdivenni Asannen ekisi alıp, pek saqtlıqnen yarıq çıqqan pencerenifi tübüne 
tayandırdılar. Alim merdivenge tırmaşıp pencerege bara ve pencerenifi arasından Akop ağanı 
elinde bir kâğıtga bagıp çötki çekkenini köre. 

Alim pencereni gaga. Akop ağa pencereni aça, Alimni körgeninen gorgganından bir şey 
aytalmay. Alim, Akop ağadan pıştavını istey, o abdır-sebdir stolnıü çekmecesinden pıştavını alıp 
Alimnif eline tuttıra. 

— Ya ne içün atmaysıfi, Akop ağa, mına men keldim de? — dey Alim. 

— Alla, Alla, gardaş, men seni atarımmı. Baq şu hiyanet Anastaqa, men oña şaqanen, men 
Alimni bu pıştavnen atarım, degenimni saña yetiştirgen. 


va 


— Akop ağa, qartlığıhızğa ürmetim olmasa, iş başqa olıp çıqar edi. Saqın, Akop ağa, halq 
yanında böyle laflar aytıp gopaymafiız, forsa satmafızl — dedi de Alim pıştavnı qaytarıp berdi ve 
merdivenden aşağı enip, qaytıp kettiler. 

Akop ağa Anastasnen olğan bu lagırdınıfi şu arada Alimge barıp yetkenine agıl yetiştiramadı, 
bütün gece yuqlayalmadı ve Anastastan şübelendi. 

Akop ağa saba tükânını açtı ve şu yerdeki furuncı Anastasqa “saba hayır” ayttı. 

Anastas “saba hayır” qavesini içmege çağırıldı. 

— Anastas! Ağzında bagla sılanmay eken, şu dünki lafnı Alimge ne vagıt yetiştire goydıü ya? 

Bu sual Anastasnı ziyadesinen taaciplendirdi ve ayrette qaldırdı. O, ne Alimni körgenine, ne 
de bu lafnı ofa yetiştirgenine yemin-billa Akop ağanı qandırdı. Bular ekevleşip Alimnif ya cinli, 
ya da evliya olğanına qarar berdiler. 


VII Alimniü yapqan babalığı 


Bir kün Alim saba erte Suvuq Suv köyünden çıqıp, Tatqara keçitine köterile yatqanda, yol 
çetindeki çoqraqtan sığırını suvara yatqan esli bir adamnıfi yanına kele, selâm bere. Qartnıf 
közünden yaş çıbırğanını eslep, öyle ihtiyar adamnıf ağlağanına acına ve ne içün ağlağanını 
soray. 

— Sorap oturma, qardaşım, ep bir menim derdime derman tapıp olamazsıfi, — dep cevap bere 
qart. Alim çoq zorlağan sofi çoqraq başında çökip, başına kelgenlerni ikâye ete. 

Meger bu adam Taraq Taş köyüniü Büyük maallesinde yaşağan orta allı mulâyim bir kişi 
eken. Dünyada birden-bir oğlu bar eken. Bu adam oğlunı Toqluq köyünde, özü kibi, orta allı bir 
kişinifi qızına nişanlağan eken. Oğlu bir qaç kereler “pencerege” bara [yalı boyunda bufa 
“ocaqqa bara” deylerl, qıznen körüşe ve laf ete. Bir kün pencereden sabağa yaqın evge 
qaytqanda, ögünde iri, şekilsiz bir ayvan körip, pek qorqa, ruhiy hastalıqqa öğray. Qurşun... 
balavuz tökeler, qorqu çıqıp keter belleyler. Bu ırımlar fayda bermegen sof, oğlunı yaqınlarda 
Sudaqqa kelgen namlı ekimge köstereler. Ekim hastanı baqqan sofi, tedaviy etüvni üstüne ala, 
lâkin pek çoq para istey, ilac parasını da bermek kerekligini bildire. Garip baba, evelâ, on sekiz 
dane qoyun, sofira eki ögüzini ve atını sata, paranı töley, oğlan tüzelip başlay, amma babanın 
parası bite. Tap sofunda ailesinifi keçinişini yarıyarığa temin etmekte olğan sıgırını şimdi 
satmağa alıp keteyatqan eken. Oğlunıü hastalığı sebebinden, qız taraftan nişannıfi qaytarılması 
babağa ziyade tesir etkeninden efkârlanıp, böyle sıg-sıg ağlay eken. 

Qız Qutlaq köyündeki zenginlerden birisinifi oğluna tekrar nişanlanğanını eşitken baba daa 
ziyade kederlengen. 

Alim bu adamnıf aytqanlarını diflegen soñ, pek acına, oña sığırını satmay, biraz sabır 
etmesini tenbilep, köyüne qaytara, özü Tatqara keçitine çıqıp, bir alanlıqta otura, şu adamğa 
yardım etüv çaresini tüşüne. Onıñ tüşüncesini bu arada qırğa tırmaşmaqta olğan çañ sesi böle, 
aman ayaqqa galga, yol çetindeki tereknifi arqasına saqlanıp, közetip tura. Baqsa, keçitke bir 
lando kelip çıqa. Atlarınıfi başına çaflar tagılı. Alim, uzun saqallı aydavcığa, landonı 
toqtatmasını işaret ete, içerideki adamnıfi kim ekenini soray. Notarius ekenini bilgen soñ: 


“Yey, natara, natara! 
Bufa derler Tatgara. 

Beş yüz kümüş berer isefi, 
Alla canıfi qurtara”, — 


dep maqsadını aflata. 

Notarius Alimni tanıy, lakin yanında para yogluğını bildire. Alim, notarius özünifi yanında 
qalmasını, aydavcığa saatını, ya da yavluğını berip, evge yollamasını talap ete. Notarius 
yavluğını arabacığa bere, barıp qadınından beş yüz kümüş para alıp kelmesini buyura. Alim 


aydavcığa: “Saqın, bundan kimsenif haberi olmasın, — dep tenbiley. — Eger birevge aytsaf, alı 
fena olacaq”. 

Eki saattan sofi, aydavcı paranı ketire ve Alimge berecek ola. Alim onıf elini keri qaytara. 

— Sagallı aydavcısıf,, daa tertipni ögrenmegensif,, — dey oña. — Paranıf saibi kim, ahmaq! — 
dey de, paranı notariusqa berdirte. Notarius paranı alıp, öz qolunen Alimge bere. Böyleliknen, 
notarius aman-emin öz yoluna yönegenine, Alim ise ğarip qartqa yardım içün çare tapılğanına 
quvanıp, er ekisi de öz yollarınen keteler. Alim Suvuq Suv köyündeki qaveci Mamutnıü (halq 
oña Tavşan Mamut dey eken) evine kelip, aqşamğa qadar eglene, aqşam qaranlıqlaşqanda Taraq 
Taşga kete. Qartnıf tarifine köre, gararlaştırıp, Büyük maallede qır tübündeki evge kele, davuş 
bere. Qart çıqıp Alimni qarşılap ala, evge kirmesini rica ete. 

Bu dertli adamnıf adı Seyit-Celil eken. Alim, setke oturır oturmaz, ondan: 

— Seyit-Celil ağa, oğlufıznı nişanlağanda, maldan nefiz bar edi? — dep soray. 

— Eki ögüz, bir at, on sekiz baş qoyum, bir sığırım bar edi, — dep cevap bere. 

— Mına, Seyit-Celil ağa, sizge beş yüz kümüş, — dey oña, paranı eline tuttura, ğayıplarnı 
qaytarıp almasını, qutlaqlılar ve gız tarafı toyğa azırlıq körip başlağan künü Seyit-Celilniü de 
toyğa azırlana başlamasını tenbiley, toyda Alim özü de olacağını ayta. 

Seyit-Celil evelâ bunıfi mümkün olmaycağını aytmaq istey, amma Alimge er vaqıt işanmaq 
mümkünligi fikri üstün ala, onıñ içün Alimnif tenbiyesine razı ola. 

Seyit-Celil paranıf bir qısımınen ğayıp etken mallarını tekmilley, er şey yerli yerine kele, 
qoranta qaar-qasevetten gurtulıp, eski alını tapa. 

Şu yılnıi küz mevsiminde keleyatgan bazar künü toy başlaycağı haberi Taraq Taşqa eşitile. 
Alimge de haber berile. Şu bazar künü üç yerde, üç toy başlana. Alim üçünci toyda ekinci 
qonaqbay sıfatında qarışıp yüre. Toy üç kün, üç gece devam ete. Çarşembe künü, yolğa qoyulğan 
közeticiler Qutlaq kiyevi adamlarını arabanen Toqluqqa nikahqa keteyatganlarını kelip haber 
bergenleri kibi, Alim vekil olaraq, eki adam da şaat sıfatında arabağa minip, Toqluqqa keleler. 
Bular kelgende adamlarğa qave berilmekte eken. Toy saibi taaciplenip, üç filcan qave daa ketire. 
Qaveler içile, qavaltılar aşala, lâkin iç kimse ağız açıp, laqırdı etmey. Hayli vagıt keçe, ne 
qonaqbay, ne qudalar ve ne de şu köynif hatibi saçlı qart Şeyhbaba bir şey aytmaylar. 

— Ey, ürmetli Şeyhbabal Nikahqa başlanılsa, fena olmaz edil Beklevnif faydası yoq, — dey 
Alim. 

— Qa, oğlum, kimse bir şey aytmay. Özüm de taaciplenip oturam, — dep cevap bere 
Şeyhbaba. — Eki yerden qudalar kelgenge befizey. 

— Doğru, Şeyhbaba, mına men, Alim, bu qıznıf birinci nişanlısı taraqtaşlı Seyit-Celilnifi oğlu 
Seyit-Memetnif vekili olam, mınavı eki adam da menim vekil olğanıma şaatlar. Ekinci kiyevnifi 
vekili kim? Qız yağını vekili kim? Bilmeyim. 

Bundan soñ kiyevnif ve gıznıfi vekilleri özlerini tanıttılar. — Madamki, iş böyle, endi qıznıü 
cevabını eşitmek kerek. Aydıfız, toplaşıp, qızğa sualge barayıql — dey Alim. — Menim fikrimce, 
aq birinci nişanlısında. O alda, Şeyhbaba, mümkün olsa, qızdan evelki nişanlısına nikahlanuvnı 
istep istemegenini bilsin. Şeyhbaba razı ola. Oıznıfi hanesine kireler. 

Er kes ayaq üstünde el qavuşıp tura. Şeyhbaba perde artındaki qızdan birinci nişanlısına 
nikahlanuvnı isteysifimi-istemeysifimi, dep birinci kere sual bere. Qız cevap bermey. Ekinci kere 
soray. Qız kene indemey. Üçünci defa sorağanda, qız birinci nişanlısına nikâhlanıp, hocağa 
çıqmağa razı olğanını açıq beyan ete. Şay etip, mesele temelinden çezile. Nikah merasiminden 
sofi qudalar qaytıştılar. Qıznıñ cevabı taragtaşlılarnı sevindirip, ruhlarını köterdi. Taraq Taştaki 
toy gürüldep ketti. Ama Qutlaq gudalarınıfi ketirgen hayırsız haberi cemaatnı pek açuvlandırdı. 
Ortalıqta yaqılğan şemmalarnı, gazanlarnıfi tübündeki ateşlerni söndürdi, aynı bunıñ kibi, 
adamlarnı da ruhtan tüşürdi. 

Cemaat arasında, bu işnifi fesatçısı Alimdir degenler olğanı kibi, tükürip, ne yapar yaparmız, 
çamurğa batarmız, kökke qalqarmız, lakin yarın kelin arabasını bu köyge aylandırırmız, kelinni 
kiyev evine tüşürirmiz degen “pelvanlar” da oldı. 

Ekinci künü Qutlaq yaşları atatlanıp, Taraq Taş köyünifi ögünden keçip, Toqluq köyü tarafqa 
yükselgenlerini eşitken Alim, bütün yaşlarnıü ve çalğı tagımınıfi eki yol ağızına çıqmalarını talap 


etti. Yaşlarnıfi bir taqımı atlarına minip çıgtılar. Yol ağızında meze guruldı. Atlılar saf olıp 
turdılar. Endi kelin arabasını sarıp algan, atış, gıçırış, sögünçnen agaylıg satqan Qutlaq yaşları 
ortalıqtaki mezeni ve atlılar safı ögünde at üstündeki Alimni körip, pıstılar. 

Alim Qutlaq yaşlarını ögüne çıgıp: 

— Sizler! Yaş yigitler, nikâhnıfi Seyit-Celilnifi oğlu Seyit-Memetke qıyılğanını eşittifiz, öyle 
degilmi? Öyle eken, bu aleket nege kerek oldı! — degen hıtabından sof, toqtalıp turğan kelin 
arabasınıfi aydavcısına qamçısınen Taraq Taş yoluna aylanmasını işaret etti, bu arada arttaki 
arabadan birisi çiçekli büyük bir şalnı ketirip, Alimnifi atınıü boynuna bağladı, toquznı Alimniü 
boynuna astı. Alim çalğıcılarğa “Dolu” çaldırtıp, kelin arabasınıfi artından ürip, toy azbarına 
kelip kirdi. Toy saibinifi doğmuşları kelin arabasını mögedegi üstüne tatlı qavurmaçlar septiler. 

Böyleliknen, Seyit-Celilniü oğlu Seyit-Memetni evli-barqlı etken ekinci baba Alim oldı. 


Men 1924-1927 seneleri Sudaqta oca olp çalışqanda, Seyit-Memetnin torunı Seydametnen 
tanış oldım. Seydamet de bu meseleni bilgenini, qartbabasını Alim evlendirgenini aytqan edi. 

Ekinciden, ingilâptan evel çıqarılğan “Alim — Qırım aydamağı” filmini körgenler, onıh nasıl 
başlanğanını belki hatırlarlar. Ceneviz qaleleri arasında uzunca ve calpaq pıçma taş üstünde bir 
qartçıq saz çalıp otura. Film öyle başlana. Qartçıq, o vaqıtta 94—95 yaşlarında çevik, tiri, zeini 
sağlam Emir-Üsein ağa edi. O, Taraq Taşta doğıp-ösken, soüra Moskva arbiy okrugının 
sanatoriyasında yüzüm bağını baqıcı mütehassıs olıp, şu bağ içinde mahsus özü içün qurulğan 
evde yaşay edi. Men Alim Seyit-Celilnin oğlu Seyit-Memetni nasıl evlendirgenini olğanı kibi şu 
Emir-Üsein qartnıh ağzından yazıp alğandırım. O, iç tutulmay, bu vaqianı başından sohuna 
qadar ikdye etip berdi. “Seyit-Memetke Alim o vaqıtta büyük babalıq yaptı”, dep bitirgen edi 
sözüni Emir-Üsein qart o vaqıt. 


VIII. Alim ve Kefe şeerinifi spravnigi 


Küz künü Alim Seyit Eli köyünde yaşağan bir yaqın tanışı ve dostu tarafından toyğa çağırıla. 
“Çağırılğan yerge icabet farzdır”, dep Seyit Eline toyğa kele. Toy saibine toy hayırlay. Lakin toy 
saibinifi pek ziyade kederli olması Alimni taacipte qaldırdı. Toydaki yaşlarda da şefsizlik ve 
zevqsızlıq köre. Er kesnif başı tüşik, sanki bu köyniü başına bir felaket kelgenge oşay. “Bu 
yağda bir qıl bar”ğa oşay fikri onı toy saibi olğan dostundan bu keder ve elemnif sebebini soray. 

Toy saibi, ekindi maalinde Kefenifi spravnigi kelip acele shod (cemaat toplaşuvı) yapqanını 
ve pek ziyade atıp-tutıp bergi /nalog/ paralarını cıyıp alıp ketkenini ayttı. 

Alim böyle allarda zaten yapacaq işini, körecek tedbirini kimsege aytmaz edi. Onıü halqlar 
arasından sessiz ve soluqsız, bildirmeden yoq olıp ketmesi er kesni ayrette qaldırdı. Adamlar 
biri-birinden sorasalar da, Alimnif ne vagıt ve qayda ketkenini bilgen adam tapılmadı. 

Eki yarım saattan Alim toyda peyda oldı. Başta toy saibini tapıp birlikte gartlar evine 
bardılar. Ürmet ile selimlaşuvdan soñ, bundan bir qaç saat evel spravnik tarafından cıyılıp 
alınğan yasaq paralarını — 260 rubleni — köynif starostasına teslim etti. Sofi yaşlar evine kelip, 
maceranı aytıp ikâye etti. 

Bundan sofi çalğılamıfi çaluvları gürlep ketti, oyun, külkü, şefi-şeramet ve zevq ketken sayın 
yükseldi. Toy gürdelendi. 

Meger, Alim yuqarıda aytıp keçkenimiz kibi, spravniknifi yasaqnı acele toplağanınıü 
sebeplerini oylap tapa ve aman atına atlanıp, yatsı vaqtında spravnikniü qapısı ögünde toqtap 
attan tüşe ve qaravul turğan yaş askerge atınıfi yügenini tuttıra da, spravniknifi evde olğanını şu 
askerden soray. Müsbet cevap alğanınen ekinci qatqa köterile ve spravniknif ev qapısını qaqa. 
İçeriden: “Kim o?” sualine o: “Menim, Alimim, açığız”, — dep cevaplandı. Spravnik qapısını 
açtı, amma Alimni körgeninen çırayı qaçtı, puslasını şaşırdı. 


Alim spravnikten bugün Seyit Eli cemaatından yasag cıyğanını ve paranıfi gayda olğanını 
soradı. Spravnik bu suallerge müsbet cevap bere de, stolnıfi çekmecesinden paralarnı çıgarıp 
Alimge tuttura. 

Alimnifi bu qadar cesürligi qaydan kelip çıgtı sualine cevapnı şu tarzda ifade etmek mümkün: 
birinciden, kim olsa olsun, onıü adını eşitkende qorquğa tüşe edi, ekinciden, spravniknifi areketi 
qanunsız olğanı ve paranı yahşı niyetnen degil de, onı menimsemek magsadınen alğanından asıl 
olğan gorgusı Alimni körgende daa ziyadeleşti. 


IX. Qulaqsız Alim 


Qarasuv şeerinifi ğarbında Efendiköy adlı bir köy bar edi. Bu köy Arğın Devlet mırzanıfi 
toprağında olıp, köylüleri o vaqıtta eñ fuqare halq sayıla edi. Mına şu köyde yaşağan bir qart salı 
künü bazarına — şor bazarına bir tanasını satmağa alıp çıga. Elverişli fiyatnen tananı sata. Sarısuv 
köprüni keçken soñ, ormanlıq başlay ve o ta Efendiköy yanlarında bite edi. Demek, Efendiköy 
yolu bu ormanlıq içinden kete edi. Qartnıñ tana satqanını afğılıp yürgen bir aydut, aman at minip 
bara da, şu ormanlıqta gartnıfi qaytqanını bekley. Qart bir-eki odır-budır ala, egmesine qoyıp 
omuzına asa, cayav-calpı köyge qayta. Aydut orman içinde gartnıfi ögüne çıqa, özüniü “Alim” 
olğanını aytıp qartnı qorquza da, bütün parasını tutıp ala. 

Qart eki közünden yaş aqızıp, qarğana. Bu anda qartnıf qarşısına bir atlı kele, selâm bere, 
qarttan ne içün aglağanını ve qarğanğanını soray: — Alla boynunı ursunl 

Anavı Alim yolumnı basıp paramnı tutıp aldı, — dey qart. 

Alim qarttan şu adamnıf qaysı tarafqa ketkenini sorap bile ve “sen qayt evifte, qartım, men 
tezden kelip seni taparım”, dep şu aydutnıfi peşine tüşe, quvalay ve o daa ormandan çıqmaz evel 
onı yaqalay. Qartnıü parasını soray, aydut saçmalay, qarşılıq kösterecek ola, amma ne yapsın, 
Alimge qarşılıq köstermek olurmı? Niayet, paranı çıqarıp Alimge bermege mecbur ola. 

Alim onıü yaqasından tutıp: 

— Men kerçekten de Alimim, amma sen de “Alim” ekensif. 

Şay olğanda, bir de birimiznif nişanı olmaq kerek, — dep pıçağınen aydutnıü qulağınıf üst 
tarafından bir parçasını kesip ala. 

— Aydı, sen pek Alim olmaq istey ekensif, öyle olsa, men Alimim, sen ise “Qulaqsız Alim” 
oll — dey de, Alim atını aydaştırıp kete ve doğru Efendiköyge barıp, qartnıfi parasını qaytarıp 
bere. Quvanğanından közler yaşlanğan qart onı nasıl alğışlamağa bilmey. 


Men 1912-1913 oguv yılı Azerbaycanda aytuvlı “İttihad” medresesine kirmek içün Baqu 
şeerinde bulundım. O vaqıtta belli siyasiy ve cemaat erbabımız Midat Refatovnın icarege alıp 
yaşağan evinde bir qaç vaqıtlar qalğan edim. Midatnen tanışlığımız, onıünen beraber oquğan 
bir ağamnın vastasınen olğan edi. O vaqıtta Midhat “Rusiyede sotsialist fırqaları” namındaki 
kitapnı yazıp bitireyata edi. 

Midatnın çoqtan çoq kitapları arasında rusçadan türkçege tercime etilgen bir seyaatname 
elime keçken edi. Lâkin ne müellifinin, ne de kitapnın adı esimde qalmadı. Bu seyaatnamede 
müellif pek çoq memleketler dolaşıp, andaki halqlarnın yaşayış tarzlarını, urf-adetlerini 
yaşayışlarını ve adetlerini yazğanda, öz anasının Alim aqqında aytqanlarını da qayd etken edi. 

Anasının aytqanlarını o şöyle yaza: 

“Anam bir kün arabanen keter eken. Aydutnın birisi onı “men Alimim” dep gorguzıp, 
boynundaki incisini, qulağındaki altın küpelerini, parmaglarındaki taşlı yüzüklerini ve 
boynundaki uzun köstekli altın saatını algan. Arabanın qarşısından keleyatgan ekinci bir atlı 
arabada oturğan ve pek ziyade ağlağan anamnı köre ve ne içün ağlağanını soray. Anam, daa 
qaraltısı gayıp olmağan atlını kösterip: “Anavı “Alim” degen aydut yolumıznı bastı, bütün 
qıymetli ziynetlerimizni tutıp aldı”, degen. Bu atlı bularğa bu yerde toqtap turuhiz, dep, atını 


aydaştırıp ögdeki atlının artından quva. Çogga barmadan o, özüni “Alimim” degenni gamçılay 
qamçılay arabanın yanına ketirgen ve anamdan tutıp alğan bütün şeylerini qaytartqan. O yerde 
Alim “Men kerçek Alimim, sen ise “Qulaqsız Alim oll”, degen de, bu aydutnın qulağının yarısını 
kesip alğan”. Seyaatçının anası bu olıp-keçkenlerni çoq kere hatırlap, Alimge hırsız, aydut, yol 
basıp halqnı talağan, vicdansız degenlerge lânet olsun? — der eken”. 

Men bu kitapnı o vaqıtta Midatqa köstergen ve “Qulaqsız Alim” meselesini biz başqaca 
bilgenimizni aytqan edim. 

O, şu kitapnı eline aldı da bir köz keçirgen soñ: — Ebet, İbraim. Alim aqqında halq tilinde 
pek çoq rivayetler ve onın acayip areketlerine dair ikayeler yaşamaqta. Biz halqnın aytqanlarına 
itibar bermek kerekmiz. Lâkin meni taacipte qaldırğan şey, ona “aydamaq ” lağabını 
taqqanlarıdır. Bu menimce pek uygunsız, iftira ad. Elbet de, bu adnı ona onın zıqısını aşağanlar 
tarafından taqılğanına iç de şek-şübe yoq, — degen edi. 


X. Alim ve “cin” ya da “obur” 


Bir kün saba qavege /qavehanege/ çıqqanlar: Bu gece “Nazar oca” mezarlığından bem-beyaz 
“cin” çıqıp bir köylünif arabasını toqtatqan haberini eşittiler. O künü bu laf şeer ve maalle 
qavelerine cayrap ketti. Bütün halq bu lafnı eşitti. 

— Mezarlıqtan “cin” çıqmay, “obur” çıqa degenler de oldı, lökin bu haber çoq yaşamadı, ardı 
kesildi. 

Bir qaç vaqıttan sofi, aynı şu “cin” ya da “obur” çıqqanı haberi kene canlandı. Bu “cin” 
şeerde keç qalıp aqşamdan sofi qaytqanlarğa rastkele, arabada ne bar, ne yoq, cıyıştırıp ala ve 
mezarlıq içinde ğayıp olıp kete eken. Endi, bu “cin” lafı sıq-sıq aytıla, halglarnı da qorquta 
başlay. 

Qaraçöl köylüsi, bulğar Kosta /Konstantin/ bir salı bazarında satacağını satıp, alacağını alıp, 
Sarı Qave odabaşına şeylerini emaçetke bere de, özü bir parça qapınmaq içün aşhanege kire, 
rastkelgen dostlarınen içip başlay. Olar keyflenip çoq oturalar. Kosta aqşamdan sofi arabasını 
yekip yolğa çıga. /Qaraçöl, Qarasuvbazarnıf şarqında dört verstlik mesafede bir köy/. Kosta, başı 
dumanlı olğanından arabada yırlay-yırlay Han Cami qırından çıqa, endi “Nazar oca” 
qabristanınıfi yanına kelgende, qarşısına beyaz bir cin /obur/ çıqa, atlarnıfi başlarına yapışa, 
arabanı toqtata. Kosta atlarını qamçılap qaçacaq ola, amma telbevlerni çekip alğan “cin”nif eki 
atnıñ arasında, arış üstünde peyda olması ve uzun sopanıñ Kostanıf başına yandırılması Kostanı 
qorqıp, arabasını taşlap qaçmasına sebep oldı. O, doğru barıp Han Cami maallesindeki çilengir 
Sulmamnıf evine kire. Saba, Kosta cayav evine qaytıp kele, baqsa, azbarda arabasını ve atlarını 
köre. Arabadaki şeyleri alıpalmaganını qadınından soray ve araba boş kelgenini añlap, öz 
başına “cin”ge şey ne kerek?”, degen neticege kele. Amma qorqusındanmı? Yoqsa aşağan 
sopasındanmı — bir qaç kün alsızlanıp yüre. 

Kosta da Alimnifi işançlı dostlarından edi. Bir aqşam Alim, Kostanıfi evine kele. Kosta oña 
başına kelgen aleketni ayta. Bu şey Alimni pek meraqlandıra. 

Alim, Kostanı bu salı künü bazarğa barmasını ve Acı Mollanıf qavesinde körüşmelerini 
qararlaştırdı. Kosta salı künü bazarga tüşe, Acı Mollanıfi qavesinde körüşeler. Aqşam ola, Alim 
atını Kostaga bere, özü Kostanıfi arabasına mine. “Cin” çıqa qoysa, tanımaması içün Kostanıfi 
furajkasını da kiye. Alim sarğuş kişiday yırlap yavaş-yavaş qırdan çıqa. “Nazar oca” mezarlığına 
yarınlağanda, “endi, bir qısmet çıqmadı da”, degen tüşüncenen qaytmağa azırlanğan bu “cin” 
avlaqtan araba tegerçigi sesini ve yımı eşitip gala. O, biraz daa beklep tura ve araba “Nazar oca” 
mezarlığınıfi yanına kelgende, yolğa çıqa da, atlarnı başlarına yapışa ve telbevlerni alacaq ola, 
amma alalmayıp arış üstüne çıqacaqta, Alim sesini türlendirip, atlarnıü başlarını boşamasını emir 
etip bağırır eken, şu an arabadan sekirip tüşe de, olğan quvetinen “cin”ni qamçılamağa başlay. 
“Cin” sopasınen Alimni uracaq ola, amma sıq-sıq urulğan qamçı accısı tap sohu “cin”ni qaçmağa 
mecbur etti. “Cin” qaça, Alim onı quvalay, peşinden yetken sayın qamçını boylay, mezarlıq 
içinde bayağı dolanalar. Endi qamçı aşay-aşay ve cuvurıp yorulğan “cin” toqtay da: 


— Olur da, endi, gardaşım! Aylâg adam bu qadar gamçılanadır daa, — dep çarşafını açıp yerge 
taşlay, özü de çaresizlikten yerge otura. O, utanğanından eki elinen betini gapata. 

— Alla, Alla, Smail ağam, birinci qamçıda özühizni tanıtmaysızmı? — dey Alim oña. 

— Canım, Alim qardaşım, bu aramızda olıp keçkenlerni kimsege faş etme, yalvaram, — dey 
yapqanlarına bii peşman olğan Smail ağa. 

Bu Smail ise Qarasuvdaki “Toqal cami” müezzininifi oğlu eken. 


XI. Taz Qaya vaqiası 


Alimniü eñ çoq bulunğan yerleri orman eteklerindeki köyler edi. O, çoqusı Cemrik köyünden 
çıqa, Sartana köyünif yanından keçe, çegerlik içinden keçip Taz Qayağa tırmaşa ve qaya 
üstünde, attan tüşmeyip, etrafnı eppiy vagıt seyir etip tura edi. 

Künlernif birinde Alim Taz Qayanıf üstünde turğanda, Qarasuv betten bir atlı keleyatqanını 
köre. Atlı Taz Qayanıfi yanına kelgen sof, galpağını eline alıp, Alimge — aşağı tüş dep işmar ete. 
Alim atlını tanıdı. O, köydeşi Abselâm aqay edi. Lakin Alim qayadan aşağı enmedi, at üstünde 
oturmaqnı devam etti. Abselâm aqay özü tırmaşayatganda, ekisi de, Qarasuvdan Taz Qaya betke 
toz köterip, atlı jandarm askerleri keleyatqanını eslep, qayadan endiler. 

Zaten, Abselam agaynıfi Alimge kelmesinif sebebi de bu edi. Abselam şeerde olğanda, şeer 
Duması ögündeki Qaravullar meydanını rıqmarıq toldurğan atlı jandarm askeriy bölügini körgen, 
halqlardan, bu askeriy bölük Alimni tutmaq içün ormanları sarıp, köylerni apansızdan basıp 
tintecek ekenligini eşitken. Şeerde işi bitken sofi, köyüne qaytmaq içün şeerden çıqa ve Han 
Cami qırına köterileyatqanda, Taz Qaya üstünde atlınıü qıbırdamay turğanını seçe, Alim ekenini 
bilip, onı tenbiylemek içün kele. 

Alim, jandarm askerleriniü Taz Qaya betke burulğanlarını körgeni kibi, tez-tez qayadan tüşe, 
Abselâm aqaynen orman içine siñip keteler. Ormandan Yeñi Salanıfi kündoğuş betinde Sartana 
köyüniü üstündeki alanlıqqa köterileler, o yerden askerlernifi areketlerini ve tedbirlerini közetip 
turalar. Askerlernif yarısı Cemrik köyüne, yarısı Sartanağa kireler. Bir qaç vaqıt keçe, bu eki 
askeriy bölük biri-birine qoşulalar. Jandarm komandanı, er üç atlı yürgenlerini dörtünci atlığa 
tuttırıp, özleri safqa tizilip turmalarını emir ete. 

Bundan sofi, askerler karabinlerini omuzlarından çıqarıp, ellerinde azır tutalar. Askerlemifi 
bir qısmı Taz Qayanıf kündoguş tarafından, diger qısmı künbatı yartan yavaş-yavaş evela 
çegerlikke, sofi ormanğa kireler. Bular şu yerdeki ormannı teşkereler. Çünki fandarmğa Alimnifi 
qobası Taz Qaya artındaki ormanda dep afilatılğan. 

Bu arada Alim ve Abselâm orman içinden yavaş-yavaş yürip, saqtlıqnen komandannı 
yarınındaki qalın ahlap teregi arqasında gizlenip turalar. Jandarm zabiti tütün gutusını çıqara ve 
sigar yasaycaqta, Alim atılıp çıqa ve komandannıf arqa tarafından bir elinen boğazına yapışa, 
diger elinen zabitnifi sağ elini burıp, çıtırman dağ içine çekip alıp kete. Zabitni silösızlandırıp, 
atlarını yanına alıp baralar. At üstüne yatqızıp bağlaylar da, Başı, Qışlav, Molbay ve Tama 
köyleri üstündeki ormanlardan keçip, Mambet Ulan köyü yanındaki Qarabiy yaylası alanlığında 
toqtaylar. Poruçik unvanlı bu komandannı soyundıralar: kitelini, galifesini, çızmalarını ve 
furajkasını taşlatalar, oa Mambet Ulan köyüne kirmeyip, sağ taraftaki yolnen ketse, doğru 
Qarağaç yoluna ve Çarasuvnıü künbatısına çıqacağını tenbileyler. 

Askerler bir unter-ofitsernifi komandası altında Qarasuvğa qaytıp keleler. Qaravullar 
meydanında toqtap, yerli pristavğa haber bermek içün idarege kirgen unter-ofitser, özlerini 
komandanı pristavnıfi ögünde tüp urbanen qızarıp turğanını körgende, bir söz aytıp olamay, keri 
qaytıp çıqa. 

Bu vaqia, “Alim aydamaq” kinosında Sudaqtaki “Şeker baş” qayasınıfi tübünden keçeyatqan 
yandarmlarnıfi arqasından kelmekte olğan jandarma komandanını Alimnif çilmev atıp, qaya 
üstüne çekip alğanı kösterilgen edi. 


XII. Alim ve furuncı Todor 


Alim, Qaraquş ormanlığından sarqar, Sarısuv özençiginden keçer, Qarasuvnıfi çet 
maallelerinden Canköy maallesindeki dostu ve daimiy qonaqbayı Çoruq Asanğa kelir edi. O, 
adeti üzre kündüzleri az, geceleri çoq yürer edi. Alim bir aqşam Asannıfi evine kele, selâm berip 
kire, amma, neçündir, Asannıf başı töben, neesiz olğanını seze ve bunıñ sebebini soray. Asan o 
yaq bu yaq yıldıracaq ola, lakin apayı meseleni doğrudan-doğru aytıp qoya. 

Meger Asan ötmekni er vagıt furuncı Todordan ala eken, kade bir borcğa alğan vaqtı da ola 
eken, amma borcunı ödevde iç qusur qaldırmay eken. Bugün Asan aqşam üstü furunğa barğan, 
borcğa ötmek istegen, amma Todor atıp-tutıp oña ötmek bermegen ve guvıp da yibergen. 
Asannıfi apayı ocaq üstündeki qazannıfi qapağını açıp, pişirilgen şorbanıü daa aşalmağanını 
köstere. Alim, Asanğa furunğa barmaq kerekligini bildirip, beraber evden çıqalar. Tez-tez yürip 
furunğa baralar. Furunnıf qapısı ve pencereleri qapalı. Pencerenifi gapaglarınıö aralığından 
içerideki lampanıf yarığı körüne, tınış-tınış laflar da eşitile. 

Alim, qapını qaqa, içeriden “kim o?” sualine: 

— Menim, Alimim, gapıfinı aç! — dey o. 

— Sen de Alimim dep qorqutacaq olasıfimı? Yoq ol deyüs! Furun qapalı, — dep bağıra 
içerideki furuncı. 

Alim açuvlanıp gapığa bir tepme yandıra ve yaman-yaman sallağanda gapınıfi ağaç mandası 
tüşip qapı açıla. Alimni körgen Todor turğan yerinde buz-buzlap saçmalap başlay. Alimniü: 

— Deyüsnifi kim olğanını şimdi körersifil — degenine: 

— Afu et, gardaş? Bilememişim. Ani, buyurıñ bu tarafa? — dey Todor. 

Alim, almay-bermey, Asanğa ne içün ötmek bermegenini, Asannıfi borcu olıp-olmağanını 
soray. 

Todor, kene afu talap etti ve furunda işlegenlerge açuvlı olğanını sebep kösterdi. 

Alim, oña Asannıf borcu olmağanını, borcğa olsa bile, er vaqıt borcunı qaldırmay 
qaytarğanını, bufia baqmadan, bugün Asannıf bir sürü balasını aç qaldırğanını, bunıñ insanlıq 
olmayıp, vicdansızlıq olğanını aytıp, Todornı pek tazirledi, utandırdı, yüzini qızarttı. 

— Mına, deyüs sensifi! — dedi de, Alim Todornıfi ögüne bir taler atıp taşladı ve eki ötmek alıp 
Asanğa tutturdı. 

Todor, paranı almaycaq olıp qaytarmaq istedi. Alim, ne özü, ne de Asan furunnı basmağa 
kelmegenlerini, ötmek parasını alğan sof, qalğanına yarın, o bir kün Asanğa ötmek bermesini, 
kim-kimge, Asanğa er vaqıt işanmasını tenbiylep furundan çıqtılar. Olar çıqıp qapı qapatılğandan 
soñ. Todor: 

— Oğlan, yigit oğlan! Eşq olsun bu adamğa, vallaiy şaşırmıştım. A — dedim — furunı yarar, 
yıgar, dağıtır, meni de öldürir belledim. Alimni fena adam deyler, yafğılıyurlar. O, çoq merdane 
yigit imiş, — dep furunda işlegenlerge magtadı. 


XIII. Alim ve ayuvcılarnıf arfe künü 


Diniy bayramlar aldında pek çoq yerlerden ayuvcılar (çingeneler) kelip Çarasuvnıü 
kündoğuşındaki “Nazar oca” mezarlığı ögündeki meydanlıgta sıra-sıra çalaş gurıp bayramnıf 
sofluna qadar o yerde qalır ediler. Bular, esalet Han Camide bayram namazı qılmaq içün kelir 
ediler. 

O künlerde imamğa ve müezzinge aqça berip ölülerine “yasin” oqutmaq adetleri edi. Bu 
künü “yasin” oquycağını bildire. Çalaşlarnıf birisi ögünde töşelgen minder üstüne tiz çekip 
otura. Qartı-yaşı, qadın-qızlar “yasin” difilemek içün toplanalar. 


Bu dalgavug “yasin” dep soza, sofi eki közüni yuma, oguganğa oşay. Bu arada halgnıfi argası 
tarafında peyda olğan Alim bir yaşqa atını tuttırıp, o da tiz çeke, “yasin” difiley. Lâkin bunlü 
oquğanı “yasin” degil de, ilâiy ve türkü olğanını afilay. Oquv uzaqqa syürüşe. Qıyğaça (logum, 
gatlama) pişirmekte olğan bir gartanay: 

— Canım, bunıfi “turcaun”ı gayda qaldı ya? — degenini eslep alğan “yasinci” bir az daa 
mırıldanıp halq eşitsin dep, köterinki sesnen “turcaun”nı soza da, “yasin”ni bitire. Duası etile. 

Ortalıqqa töşelgen qazmer yavluq üstüne qartlar, yaşlar er kes aqça taşlaylar. Qartlardan 
birisi yavluqnı toplap bağlay ve dal-qavuqnıf eline tuttura. Sofralar qurula, qıyğaçalar (loqum, 
qatlama) sofrağa tizile ve pişirilip azırlanğan mıltıq (frikadelki) şorbası legençelernen ortalıqqa 
qoyula. Aşlar aşalğan sofi, bu dalqavuq qaytmaq içün ayaqqa turayatqanda qarşısına Alim keçe: 

— Aşıqmafızl Oturıfız, efendi! Menim ölülerim içün de bir “yasin” oqup berifiz, — dey. 

Bu erif Alimni körgeninen tanıp, yavluqnı yerge qoyğan ola, egilip çalzşlar arasından 
qaçmağa ıntıla. Lakin arqasına tüşken qamçıdan, urulğan tepmeden ve Alimnifi cekirmesinden 
qorqıp ayaqqa tura. 

Bu işke şaşıp turğan halqqa Alim: 

— Bu mashara “yasin” oqumadı, yırlap oturdı, em de çoq oquy bellesinler dep yırını uzaq 
sürüştirdi. Bu doğma sarğuşnıf biri, raqığa qolay-qolay para qazanmaq içün, sizlerni aldattı, 
vicdansız! Aydutl — degen soñ, oña bireki şamar daa urdı da, guvıp yiberdi. 

Bundan sofi bu erif Qarasuvdan ğayıp olıp ketken ve bir daa körünmegen. 


XIV. Alim ve Eyüpniü toyu 


Alimnif usta babası Acı Muratnıfi oğlu Eyüpnin toyuna Alim de çağırıla. Toy başlanğan 
aqşamı kelip usta babasına ve şegirtlik arqadaşı Eyüpke toy hayırlap qayta ve qonuşma aqşamı 
mıtlag toyda olacağını bildirip, toy saiplerini qandırdı. O, künü aqşam Alim soqaq qapıdan degil 
de, arttaki piçen qoradan ve aran qapısından kirip keldi. 

Şemma künü - çarşembe künü aqşamı Alim atını toy evine yarın yerde yaşağan 
aqrabalarından Qubedin agaynıfi azbarındaki zerdali teregine bağlap qaldıra ve özü piçen 
qoradan atlap, aran qapısından kirip kele. Aqşam qart-qurt, bala-çağa ellerindeki şemmalarını 
yaralar qadınqızlarğa, musafirlerge sofralar qoyula, erkeklerge qavaltı, qavurma, yaşlarğa 
bunıfinen beraber raqı da qoyula. Toyda halg pek çoq, toy pek büyük. Çalğılar ur patlasın, 
gürley, azbarda yaşlar oynaylar. 

Alim, bu toyda özüni pek tetik tuta, içmey, ayaqçılıq yapa. Ekinci künü kiyev amanğa alınıp 
barıla, aqşam kiyev tıraşı kiyindirüvi zevqlı keçe. Yatsıdan sofi kiyevni kirseteler Oonuşma 
başlay, qartağası Abdurazaq usta ola. 

Qonuşma aqşamı Alim de ortağa çıqa ve pek ustalıqnen oynay. 

Sofiundan halq: 


Qarasuvnıfüi soqaqların atnen boyladım, 
Qarasuvğa toyğa bardım, çaldırıp oynadım. 
Burulçanıü köpründen atımnı atlattım, 
Araba tolu karaimnif ötüni patlattım, — 


türküsini uydurğan. 
Tafda qonuşmadaki yaşlar “Telli horaz”nı çaldırıp, kiyev çıgarmağa baralar ve kiyevnifi 
gapısı ögünde: 


Kelsin, kelsin, kiyev bala kelsin, 
Kelecek olsa tezden kelsin, 
Kelmeycek olsa haber bersin! — 


avasını çaldıra ve kiyevni çıqarıp qonuşma evine keleler. Kiyevni tekrar hayırlap, mahrac raqısı 
da içilgen sofi, kiyev ağası ve kiyev yaşlarnen sağlıqlaşalar, qartlarğa qol almağa keteler. 

Qonuşmadaki yaşlar da bir-birlerinen sağlıqlaşıp dağılalar. 

Bu arada birisi kirip kelip, Abdurazaq ustağa ve Alimge soqaqta onbaşılar ve pek çoq başqa 
adamlar toplaşqanını ve pristavnıfi soqaq qapı yanında beklegenini bildire. 

Alim bu haberni afilağanı kibi, köre qalğanı Mavultalige: Qubedin aqaynıf azbarında bağlı 
turğafi atını egerlep ketirmesini rica etti. 

Alim, Abdurazaq ustanı art qapıdan ve piçen qorada çıqıp ket degen teklifini red etti. O, 
ketirilgen atını başına toyda berilgen büyük güllü qırmızı şalnı bağlay ve sıçrap atına mine de, 
araba qapığa doğrulğanda, usta babası: 

— Oğlum, ne yapasıfi şu? Şimdi öz ayağıfinen özüfi barıp tutulacağıfidan haberifi barmı? — 
degen yarı tenbiye, yarı tazirine: 

— Usta babam, aytganıfızğa çoq Alla razı olsun! Olar meni tutamazlar da, alamazlar da, — 
dey Alim. Sofi araba qapını zorlap açtıra da, atını ayday ve pristavnıfi ögünde toqtap: 

— Gospodin pristavl Sizge kim kerek? — dep soray ondan. 

— Alim kerekl — dey pristav. 

— Alim kerek olsa, mına Alimnif özü — dep qalpağını çıqara da — Mına Alimnifi başı! Yol 
beriiz! — dep qıçıra Alim. Onbaşılar ve halqlar biri-birini üyteştirip yol bereler, pristav da 
şaşqanından halqqa qarışa. Alim: 

— Cemaat! Sağlıqnen qalıhızl — dey de atını aydaştırıp, közden ğayıp ola. 

Bunı körgen toydaki ve soqaqtaki adamlar ayrette qalalar. “Eşq olsun yigitkel”, — dey er kes. 


XV. Meraqlı aldav 


Alimnif yaqın dostlarından biri taraqtaşlı Abdullatif (halq tilinde Ablâtif) edi. O, orta boylu, 
kesmentik, areketçen, küleryüzlü ve ğayet mulâyim qırcıman bir usta edi. Alim bu dostunı 
candan sevmeknen birge, onı ayrıca sayar edi. Ablatif aynecilik bilmegen, laf-sözünde ve bütün 
areketlerinde doğrulıqnı sevgen adam edi. 

Ablatifni esas zenaatı eki ögüz yekilgen eki tegerçikli araba yapmaq edi. Bu arabağa 
Çonğar taraflarda yaşağanlar qodalaq araba der ediler. Yalı boyunda yaşağanlar içün bu araba 
pek kelişikli, ille deseñ, meyva ve yüzüm taşımaq içün ef yahşı ve qolaylı edi. Zaten, yekilgen 
ayvanlarğa da yengil edi. 

Ablatif bu arabanı yapuvda aytuvlı usta edi. O devirde bu arabalar faqat ağaçtan yapılır edi 
Onı yapmaq içün köçer ağaç, yarı kemer obot, köçer baş (miy), kegiyler, arış, moysa ve saire — 
pek çoq ağaç kerek ola edi. Şu sebepten Ablatif El Buzlu köyünen Eski Qırım şeeri arasında 
ormanlıq içinden Şamerdan (halq tilinde Şamrat) köyüne köçken edi. Bu köy büyük köy degil ve 
anda yaşağanlar da o qadar çoq degil ediler. Bu köyde yaşağanlamın çogusı ağaç kömüri 
yarmaqnen (yani ağaçtan kömür yapıp çıqarmaqnen), şeer halqı içün yararlıq, gurucılıg içün 
kereste, senek-tırnavuç yapqan ustahaneler içün fındıq, qayın ve buk ağaçlarını azırlamaqnen 
meşgül edi. 

Araba yapqan ustalar pek az olğanından Ablatifke pek çoq çalışmaq kerek ola edi. Önü 
yekâne yardımcısı qızı Reyhan edi. Ormanda seçilip kesilgen pıçılğan ağaçlarnı arabağa 
yüklemege, evge ketirip boşatmağa qızı çoq yardım eter edi. 

Reyhan Ablatifniü dar dünyada bir qızı edi. Bu qıznıñ dülberligi, mulöyimligi ve işkirligi 
Sudaq etrafındaki köylerde, ille deseñ, yaşlar arasında, tillerde destan edi. Onıü, güya mahir bir 
ressamnıf fırçasınen çızılğan qaraqaytan qaşları, daima yanıp turğan areketçen qara közleri, 
açqan eki al gülday yanaqları, oymaqtay al dudaqları, doğma quvurçıq zülüfleri — dülberligine 
dülberlik, çehresine şırnıqlıq qoşa ediler. Çoqraqtan gügümlerini toldurıp qaytayatqanda, gate 
ğayıpnen onı köre qalğan adam toqtap baqmağa ve özlüginden “Bu ne qadar dülberlik!?” — 
demege mecbur ola edi. 


Ablatif, qızı usanmayıp yardım etken vagıtlarında “Keşke oğlan olğaydıfl..”, — degen oy 
miyinde yıldırım kibi oynap keçer edi. 

Ablatifni şu qızına olacaq kiyev içün eki istegi bar edi: birisi — o, terbiyede, mulâyimlikte — 
er ceetten qızına aqran, layıq olmalı; ekincisi — iç kiyev olıp kelmege razı olmalı. Ekinci isteginifi 
olacağına o özü de işana qoymay edi. Amma, iç olmasa, namuslı, edepli ve aynı vagıtta elinde 
bir zenaatı olğan adam olmal 

Qartlarnıi “Arağan mevlasını da bular, belâsını da”, degenleri kibi, Ablatifni qızına Otuz 
köyüniü yaş ocasından quda keldi. Bu oca aqqında müsbet laflar eşitkeni içün Ablâtif iç bir 
tereddütsiz razılığını bildirdi. Şu aftada nişan merasimi de eda etildi. 

Oca Otuz köyünde orta allı qorantada ösken terbiyeli ve zekavetli yaş edi. Babası keniş 
bilgili, sabırlı ve cemaatnıfi sayğısını qazanğan qartlardan edi. Oca yanaşa köydeki medresede 
tasil alır eken, sohtalar arasında da güzel oguvınen, zekâveti ve özüni alıp baruvınen itibar 
qazanğan yigit edi. O esas dersliklerden başqa, çeşit kitaplar oqup bilgisini kenişlete edi. Onlü 
çoq oquğan kitapları: Saadiynifi “Gülistan” eseri, Ahmed Hikmetnifi “Tarih-ı umumiye” kitabı, 
türk halq iköyeleri edi. Bu yigit Makeme-i Şeriyede imtianda birinci derece ocalıq unvanını 
qazanıp, Otuz köyünif ocası olaraq tayin etile. 

Köy cemaatınıfi sevgisini qazanğan bu Yaqub oca sarışınlı, mamur közlü, gür saçlı, uzunca 
boylu ve burma mıyıglı edi ki, bu aytılğanlar onıf yüzüne ayrıca şırnıqlıq bere ediler. Sağlam ve 
tendürist müçeli bu yigit aqranlarından çoq farqlı edi. 

Eki taraf afilaşıp, yetip kelgen bağ buzumından (küz mevsiminden) sofi ekinci bazar künü toy 
yapılmasına qarar berildi. Toy künü kesilgende kiyevnif vekili kelinni qarşılap çıqacaq yaşların 
talaplarını temin etmek içün azırlıqqa ayrıca emiyet berilmesini tenbiledi. Çünki Otuz köyüniü 
yaşları kelin qarşılavda özlerince bir adet peyda etkenler. Bu adet kelin ve gudalarnı arabalarını 
saatlarnen tutmaq ve adden ziyade bahşış talap etip qılınmaqtan ibaret edi. 

Kiyev vekiliniü bu tenbiyesi Ablatifni telâşga tüşürdi ve bayağı raatsızladı. Eki elnen işlep 
kün keçirgen adamğa Otuz köyü yaşlarınıfi adsız-esapsız isteklerini tolusınen yerine ketirmek 
mümkünmi? 

Toynıü künü kesilgeni haberini eşitken Alim, dostu Ablatifni yoqlap keldi. Alim eyilikte ve 
kemlikte eş-dostlarına ve yardımğa muhtac tanış-bilişlerine yardım etmekni pek sever edi. Toy 
aldında dostunı ziyaret etip kelüvi de onıñ bu adetinen bağlı edi. Toy lafı ketken arada, Ablâtif 
kiyevnifi vekili tarafından yapılğan tenbiyege raatsızlanğanını ayttı. Meseleni ağlağan ve 
Ablâtifnifi kederini teskin etmek (yatıştırmaq) maqsadınen Alimniü: 

— Bufla ğam çekme, dostum! Kelinni men özüm alıp bararım, — demesi dostunı pek 
sevindirdi. Em Alimnif becerikligine işanğanından: “Ne içün sen alıp baracagsıü?”, demedi bile. 

Çogga barmay Alim toyğa kelecegine söz berip sağlıglaştı. 

Bağbuzum künleri ava açıq, küneşli ve sıcaqça edi. Er eki tarafta toy başlandı. Qız tarafında 
çalğı tagımı: kemane, dare, gaval ve zil-davuldan ibaret edi. Dareci aytuvlı Moşu edi. Azbar 
gapınıö (köçermenifi) ögünde mahsus taqıştırılğan oturğıçlarda oturğan çalğıcılar “Al kelin” 
avasını salmaqlı etip sozıp çalalar. Amma toyğa kelgen musafirlerni “Yol avası” çalıp 
qarşılaylar. 

Toyğa Ablatifnif soy-sopları ve yarın aqrabalarından başqa bir çoq eş-dostları, tanış-bilişleri 
keldiler. Şamrat cemaatı uzaq yerlerden kelgen musafirlerge öz evlerinif törlerini azırlap, sayğı 
ve sevginen garşılap ala ediler. Bu toy tek Ablatifnif toyu degil, zaten bütün Şamrat köyü 
cemaatınıfi toyu edi. Cemaatnıf toy saibine köstergen yardımları ve musafirperverliklerini 
eslegen Alim: 

— Men bu toynı Ablatifke hayırlağanımday, bütün cemaatqa da hayırlayıml — dedi. O, 
adamlarnıf birligine, bir-birine olğan muabbetliklerine, talaqalar yapıp yardımlaşqanlarına pek 
sevinir edi. 

Toy gürdeli oldı. Böyle gürdeli büyük toy atta büyük köylerden sayılğan Taraq Taşta bile 
olmağandır. Toy merasimleri bütün tetimatınen keçti. Er yerde adamlamıfi hatirleri tapılmasına 
ziyade muqayt etildi. Şemma künü balalarğa top-top şemmalar dağıtıldı, o künü cemaatqa aş 


berildi ki, bu aştan aşamağan galmadı. Toyğa kelip olamağan hastalarğa, zayıf gartlarğa toy aşı 
yiberildi. Kelin gınalav merasimi de şefliknen ötkerildi. 

O künü kiyev tarafından nikâh içün kelgen vekilge ve şaatlarğa ayrıca ürmet kösterildi. Kelin 
tarafından nikâh merasiminden soñ gıymetli bahşışlar berildi. 

Perşembe künü quşluq maalinde yolğa tedarik başlandı. Arabalar keldiler, kelinnifi eşyaları 
ayrı arabağa yüklendi ve o arabağa eki adam tayin etildi. Kelinni alıp ketecek kelinçekler 
ilvanlanıp, efi gıymetli gaftanlarını gısgalarını (gadifeden tikilgen yelek, jilet) kiyip, 
şerbentilerini örtip azırlandılar. Adamlar arabalarğa minecekte qarşı evden uzun tüklü galpağını 
közlerine basıp kiygen, uzun zıbınlı, ayağında ökçesi basılğan çablalı adam kelip, başta atlarğa 
bağlanğan şeylerni közden keçirdi de, sofi kelin arabasını aydavcısı sıfatında arabağa oturdı ve 
yönedik dep, işaretnen emir etti. 

Bu tebdili qıyafetnen çıqqan adam Alim edi, elbet. Adamlarnıfi çogusı toy aleketinde, 
qalabalıqta onı eslemediler. İşte böyle, kelin ozğarıp ketkenler eki araba, eşya arabası, kelin 
arabası ve kelinni ozğarıp ketken yaşlar arabası — beş araba Eski Qırımğa kelip toqtadılar. Mında 
toy yolunı keskeç yaşlarnıfi hatirleri tapıldı. Yol kenarında toy seyirine çıqqanlarğa qavurmaç 
dağıtıldı. O yerden yönegen sofi, Oaraköz qırında kene toqtaldı. Bu yerde Alimnen aytışgan 
arabacılar Köktöbel yoluna buruldılar, çünki Alimnifi maqsadı kelinni qarşılap çıqqan Otuz 
yaşlarını aldatmaq edi. Alim ise, artqa qaytıp, Baqa Taş köyünif yanaşasından orman yoluna 
tüşti. Bu yol doğru Otuzğa bara edi. Kelinni qarşılap çıqqan Otuz yaşları ise kelin arabasını Kefe 
ve Baqa Taş yolları qoşulğan yerde bekley ediler. O tarafqa ketken arabalar toqtaldılar. 
Yaşlardan birisi kelinni ketirgen baş qudanı soraştırdı, amma qanaatlı cevap alamadı. 

Bu arada at çaptırıp kelgen ösmür oğlan köyge endi kelin tüşkeni haberini ketirdi. Yaşlar 
başta taacipte qaldılar, sofi aldanğanlarını aflap, pek açuvlandılar. Açuvlı yaşlar arasında kelinni 
tekrar arabağa mindirip, qarşılanğan yerge ketirilmesini, atta kelinnif keri qaytarılmasını talap 
etkenler de oldı. 

Lakin qartlarnıf tenbiyleri, kefeşleri ve niayet, sert tazirleri yaşlarnıfi şamatalarını susturdı, 
ökelerini yazdı. O arada kelin tüşken evden çıqarılğan büyük boğça çezilip, kiyevnifi adamlarına 
ve yaşlarğa bahşışlar üleştirildi. 

Aqşam kiyev qapalğan sofi, qonuşma başlandı. Alim qonuşma evine barıp, yaşlarğa toynı 
hayırlamağa azırlandı. Özüniü urbalarını, dülber qalpağını ve çızmalarını kiyip, çerkes 
yapıncasını omuzlarına taşladı. O, kelin tarafından azırlanğan gavaltı sinisini (telli horaznen 
beraber) kötergen adamnen beraber qonuşma evine keldiler ve adetince izin alıp, evge kirdiler. 
“Hoş keldi” avası çalınğan sofi, Qartağası yer kösterip: 

— Buyurıfız! — dedi. 

Alim köküs basıp Qartağasına teşekkür bildirdi ve söz istedi. 

— Qartağasına, Ofi beyine, Sol beyine, Küregeci beyine, Qapıcı beyine ve cümle cemaatqa 
toyuñıznı hayırlayıml — dedi o. 

Qart ağası: 

— Musafirnifi ürmetine tostıqanlar baş-buzanen toldurılsın! 

Alim özüne uzatılğan tostuqannı nezaketnen qaytarıp, baş-buzanı içmeycegini 
mulayimliknen aflattı. Qartağası Küregeci beyge: 

— Musafirge tatlıbuza tökl — dedi. 

Biraz vaqıttan sofi musafir musaade alıp, yaşlarnen sağlıqlaştı ve onı “Yol avası” çalıp 
ozğardılar. 

Qonuşmada oturğanlarğa açıq beyan etmek kerek olmadı. Olar kelinni kim alıp kelgenini ve 
bu aldavnıf teşebbüsçisi kim olğanını pek yahşı atladılar. 

Meraqlı yeri şu ki, bu aldavdan sofi, Otuz köyünif yaşları bu qaba adetten vazgeçkenler. 


XVI. Oamaçavğa tüşüv 


Alimnifü qobası aqqında halq arasında laf çoq kete. Lâkin ne yerde ekenini kimse kesenkes 
aytıp olamay. Adamlarnıf bir taqımı Alimnifi qobası Taz Qaya arqasındaki ormanda, bir 
taqımları Köktaş Qayada, bir soyları Tat Qara ormanları içinde deyler. Alimnifi qobası Qarabiy 
yaylasınıf sırt capındaki dağlar içinde dep davalaşqanlar da tapıla. Abdurazaq usta ve Çoruq 
Asandan başqa, ne dostları, ne de başqaları qoba aqiqatta ne yerde ekenini bilmeyler. 

Abdurazaq ustanıfi soğundan tarif etkenine köre, Alimnifi qobası Qaraquş ormanınıü 
kündoğuş capında Bor Taş qayalığında eken. Bu yerlerde orman sıq ve yüksek tereklik eken. 
Alimnifü qobasınıf ağızını büyük emen tereginifi kütügi qapata eken. Kütüknif içi endi çürip 
başlağan, o, büyükligine baqmadan, almalısalmalı eken. 

Yerli mırzalarnıfi pomeşçik ve baylarnıf keskin şikâyetleri neticesinde padişa II Aleksandr 
1854 senesi “Yer türlü çareler körülip, Alim tiri tutulsın, öldürilmesin, tutulğan sofi uzurıma 
ketirilsin”, degen ferman çıqara, çünki padişada Alimni körmege istek büyük eken. [Bu 
fermannıf bir nushası Taraq Taş Volost idaresinifi arhivinde tapıldı.) Elbette, bütün Qırımda 
yüksek tabaqalı adamlarnı büyük qorquğa tüşürgen ve mücizeli işler yapqan, adsız-esapsız şecaat 
saibi olıp qaramanlıqlar köstergen Alimnen kim meraqlanmaz? İşte, bu ferman Alimnif 
araştırılması, tutulması içün pek büyük tedbirler körülmesine ve padişa içün közge körünir 
hızmetke azır mırzalarnıñ da bu işte faaliyet köstermelerine sebep ola. Bütün jandarm bölükleri, 
polis idareleri ayagga köterile. 

Künlerden birinde atlı asker gıtaları Qaraquş ormanlarını sırttan alıp qıbla betke süzip 
çıqayatqanda, tesadüfen Alimni köreler, onı etraflap sara başlaylar, amma Alim Sarısuv 
ormanına qaça, közden ğayıp olıp kete. Bir tınıştan soñ, askerler Qaraquş ormanınıü 
künbatısında peyda olğan Alimni körip, onıfi peşine tüşeler. Asker başlığı, Alimni cayav 
qaldırmaq maqsadınen, onıñ atını karabinnen ata, at yıqıla, Alim atılıp tura da, tez-tez ayıllarını 
çeze, egerini arqasına alıp, ormanğa kireyatqanda, egerni yerge qoya ve eger arqasında yatıp, 
yaqınlamaqta olğan askerlerge ateş aça. 

Onıü mergin atışından bir asker ayaqtan yaralana, bundan sofi Alimnif gurşunı polis 
komandanınıf furajkasını qaqıp tüşürgende, onıñ bir top saçını küydüre. Bundan sofi komandan 
ücümni toqtata. Komandannıf elinif işaretinden, ormannı sarmaq niyetleri olğanını aülağan 
Alim, egerini qapqaç ete, orman içine, qobası betke çapa, tezden qoba içine kirip kete. Askerler 
qıtası ormannı sarıp ala, aqşamğa qadar bir taban yer qaldırmay Alimni qıdıralar, tapıp olamay, 
qaytıp keteler. 

Aqşam keç maalde Alim omuzındaki egernen Çoruq Asannıfi evine kele, al-evalını aytgan 
sofi, Asanğa bir yahşı at baqıp almasını rica etip, dağğa qayta. 


XVII. Yaqalanuv ve qaçuv 


Canından ziyade sevgen atı şu qamaçavda ayaqtan yaralanıp, yıqılıp qalğan ve özü büyük 
zorluqnen qurtulğan sofi, Alimnif işleri ketken sayın ağırlaştı. Alim özünifi büyük, telükeli 
işlerinde daima bir özü, oña qarşı ise bütün ükümet ve bifilernen silâlı askerler. O sebepten, 
ayatınıfi ketken sayın qıyınlaşqanını seze edi. Atını ölümi onı pek kederlendirdi. Kün sayın 
elemi arttı. Bir kün tüşünceli alda oturğanda: “Yer kemalnıf bir zevalı, er zevalnıfi da bir kemalı 
bar...”, degen atalar sözüni hatırladı. 

Diger taraftan, Alimni ille tutmaq içün polis, jandarm erkânınıü çoglaşıp, orman 
eteklerindeki köylerde sıq-sıq peyda olmaları, oña qarşı tedbirlemifi qattılaşuvı ekenini pek yahşı 
afilay edi. Oırımnıfi er yerinde, hususan Qarasuvbazar, Bağçasaray ve Sudagta asker bölükleri 
daimiy sürette tura ve aqşamları şübeli köyler apansızdan basıla, atta ayrı adamlamıfi evleri de 
tintile. 

Bu tedbirlerden haber alıp turğan Alim ziyade raatsız oldı ve bir qaç vaqıtlarğa ortalıgtan bir 
gaç vagıt çekilip tena yerge gizlenmege garar berdi. O, agigaten, çog vagıtlar közge körünmedi. 
Eş-dostları, yagın argadaşları raatsızlana başladılar. Araştıruv munasebetinen meydanğa kelgen 
vaziyet ne Abdurazaq ustağa, ne Çoruq Asanğa ve ne de başqalarına Alimnif al-evalını bilmege 


imkân bermedi. Bunday habersiz tebersiz künler uzadı, Alimnifi dostları büs-bütün teşvişke 
tüştiler. Bazı adamlarda “Alim Qırımdan çıqıp ketti” degen fikir de doğdı. “Qambur üstüne 
dombur” degenleri kibi, o qadar vagıt közlerden qaçınıp, uzaqlarda bulunıp, niayet, tekrar 
qobasına kelip kirgen ilk künü aqşam Alim sıtmadan hastalandı. Bir qaç künler qoba içinde 
aşsız-suvsuz, yüksek araretnen yattı. Sıtması er kün eki-üç defa tuta edi. Alim, böyle yatuvdan 
fayda olmaycağını tüşünip, Beş Aran qışlalarındaki tanış çobanlarından birine barıp sığınmağa 
mecbur oldı. Onıü bu qışlada saglanuvı ve gorçalanuvı gizli tutıldı. Çoq vagıt yürgen 
hastalığından zayıflap, alsız-mecalsız, çobannıf qulübesinde turmay yattı. Alim çoban dostunu 
köstergeni ğayret ve merameti sayesinde endi tüzele başlağanda, başına büyük felaket tüşti. 

Alimnif qışlada yatqanını bilgen yaş çoban bir kün evelsi köyge bara, dostuna bu habemi 
ayta. Alimnifi qoyun qışlasında hasta yatqan haberi evelâ halqqa, sofi Celâl mırza Qıpçaqskiyge 
barıp yete. 

Celal mırza Asma Eli köyünde yaşağan ağa qardaş küreşçi pelvanlarnı çağırta, beşikli 
deljanınen üçevleşip qışlağa baralar. Barsalar, Alim alsız yata. İşte, bu yerde Celâl mırza: 

— Aqibeti, tutuldıü! — dey Alimge ve cağına bir şamar ura. 

— Ebet, hastanı yataqta avlaylar, — dep taşlay Alim. 

Küreşçi pelvanlar Alimnif elini ayağını bağlap, Qadıköyge (solundan Töbenköy) mırzanıü 
azbarına ketirdiler. Şu künü, Celal mırza faetonınen ögde, delfan araba artta, Aqmescitke 
yönediler. Celal mırza faetonını ve arabanı doğru gubernatornıfi evine aydattı. Gubernatornı 
buña hatiri pek hoş oldı. Celal mırzanı quçaqladı, öpti, elini tekrar-tekrar sıqtı, teşekkürler etti. 
Gubernatornıfi emirine binaen, Alim Aqmescit apishanesine qapaldı. 

“Alim tutuldı. Onı Qadıiköy pomeşçigi Celal mırza Qıpçaqskiy tutıp, gubernatorğa teslim 
etti”, — haberi şemşekten sofki kök güdürdisi kibi, bütün Qırımğa darqadı. 

Alimnif tutulması, qapalması da padişa II Aleksandrğa, atta tış memleketlerge de bilindi. 

Frenkistanlı bir ressam qadın, II Aleksandrnıñ şahsiy ruhseti ile Qırımğa kelip, apishanedeki 
Alimnif suretini çıza. Bir rivayetke köre, Alimnifi padişa Il Aleksandrğa yiberilüviniiü 
keçiktirilmesine sebep bu qadın olğan. 

Alimni Sankt Peterburgğa yollamaq içün qalın demir çabaq ve üstü qapavlı mahsus qafes 
vagon yaptırıla. 

İmperatornıf şahsiy emiri esasında, Alimnif qafes vagonı ögdeki ve arttaki qaravullar 
vagonlarınen parovozğa tirketilecek, poyezd er stantsiyada guvetli garavullarnen garşılanıp 
alınacag, şeer ve diger büyük stantsiyalarda çogça togtatılıp, halglarğa kösterilecek eken. 

Saba Agmescit stantsiyasında yöneycek bu poyezdni ozğarmag içün pek çog halg toplana. 
Polis ve jandarm kişileri poyezdni sarıp alalar. Niayet, poyezd köçe ve bir qaç künden soñ, 
ekindi maalinde Yekaterinoslav stantsiyasında togtay. Evelden haberdar olunğan halg poyezdni 
beklep turğan, er kes Alimni köre eken. Bu adamlar arasında, bir vaqıtlarda faetonda ketkende, 
Alim tarafından edepsiz bir yigitnifi cefasından qurtarılğan qız (“Alim ve yeudiy qızı” ikâyesini 
baqıfiız) ve onifi anası ve babası da bar eken. Qız, Alimni körgeni kibi tanıy ve özüni çapqın 
eriften qurtarğan adam bu ekenini tasdıqlay. Alimnifi bu alğa tüşkenine acınğanından, közleri 
yaşlana, babasına: — Bu adamnı qurtarmanıf çaresi olmazmı eken? — dey. Babası cevap bermey. 

Aqşam kün batqan sofi poyezd yöney, lakin yarı geceni keçirip kelgen stantsiyada qafes 
vagonınıü boş ekenini ve kilitiniñ bekli turğanını esleyler. Ekinci künü, qafes vagonnıf kiliti 
açılmadan, içerisindeki Alim yoq olğanı haberi Yekaterinoslavğa kelip yetişe. Bunı eşitken 
qıznıfi babası yalıfız: “Çoq şükür”, dep taşlay. Qızı meseleni afilasa kerek, babasını quçaqlap 
öpe. 

Qıznıfi babası Yekaterinoslav şeerinde belli başlı bir yeudiy tuccarı eken. Onıü ticareti — tış 
memleket fabrikalarından basma, soqma ve türlü attar malları ketirip, tükainlarğa mal berüvden 
ibaret eken. 

Ne ise, kimnifidir yardımınen vagondan gaçırılıp qurtarılğan Alim, bir tınış difilenip baqa, 
kimse yoq, çöllük içinde közden ğayıp ola. Alim cayav calpı ve demir yoldan uzaq yerlerden 
yürip Qırımğa kele. Ermeni papazınıfi evinde bir qaç kün qala. Gizliden Abdurazaq ustanen ve 
Çoruq Asannen körüşe. Sofra, geceleyin Burundıg köyüne kele, anda Abdurazaq ustanı ve öz 


qardaşı Muhtarı bekley. Üçevleşip ters yollardan geceden gece yürip, Kerçke keleler. Alim ve 
Abdurazaq Kerçte mal yüklü gemige minip Batumğa yöneyler. Bir aftadan sofi Abdurazaq usta 
qaytıp kele ve Alimnifi Batumdan türk gemisine minip İstambulğa ketkeni hususında haber 
ketire. 


XVIII. Alimnif Türkiyedeki yaşayışı 


O vaqıtta Türkiye devletinen Rusiye devleti arasında sığır açıq olğanından, sıhır boyunda 
yaşağanlar serbest sürette qatnaşıp tura ediler. Onıf içün qaradan ve dehizden qatnav qıyın degil 
edi. Türkiyeden gemiler Batumğa, Suhumğa, ve başqa iskelelerge mal ketirir ve bu iskelelerden 
Türkiyege layıq mallar taşılır edi. İşte, böyle gemilerden birinen Alim, Trabzonğa ve andan 
İstambulğa barıp çıqa. 

Yahı yerde acemi ve yağı adamnıfi ne alda olğanını ve yerli yaşayış şaraitini bilmegen 
adamnıfi neday zorluqlar ve qolaysızlıqlarğa oğrağanını oquyıcılarımız tasavur ete bilseler kerek. 
İç bir tanış-bilişi olmayıp, İstambulnıf adam deryası içinde bu adam ne yapa bilir? O, bu adam 
deryası içinde dümenini ğayıp etken gemige oşay edi. Elindeki parası kün-künden eksile, qave 
köşelerinde yatıp-turmağa mecbur ola. İstambulda ondan “sen kimsifi?” degen ve sorağan bir 
adam tapılmay. Bazı bir şeerlerni (Bursa, Eskişeer) dolana ve mında da çul tutturamağan sofi, 
kene İstambulğa qaytıp kele ve kene şu özü bilgen qavege kelip, anda yatıp tura. 

Qavede qavecisi ve em de odabaşı olıp çalışqan adam Alimnif ziyade kederli olğanını eslep 
ala da, ondan al-evalını soray. “Keç olsun, hayırlısı olsun”, degenday, qavecinifi soravı hayırlı 
oldı. Yarında bir köyden kelgen allı-taqatlı bir köylüge yardımcı adam kerekligini ağlağan qaveci 
Alimni tevsiye ete. Mevsim işlerini bitirgen soñ, İstambuldaki qavege ve qavedeki dostuna 
qaytıp kele. Niayet, qaveci, Alimni qave saibinen, şorbacınen tanış ete. Şorbacı Alimden at- 
arabadan afilap-aflamağanını soray da, büyük bir türk tuccarına alıp bara. Tuccar pek mulâyim 
ve adiy tavurlı kişi eken. Alimni özüne arabacı etip ala. 

Alim bu adamnıf yanında bir buçug yıl çalışa. Alimnifi bu tuccarğa, onıfi qorantasına ürmeti 
ve sayğısı, işine mugaytlı olğanı, terbiyesi ve areketi, er yerde sıra bilgeni tuccarnı tap soñu 
Alimni özüne kiyev etmege alıp bardı. Tuccar Alimge qızını bere ve kiyevinifi aves etkeni 
gavehaneni satıp alıp, Alimge — kiyevine bağışlay. Alim de ölgenge qadar bu qaveni taşlamadı. 
Şu qavenifi beştahtası /kassası/ yanında ömür ötküzgen Alim eki oğlan ve eki qıznıfi babası ola. 


XIX. Beklenilmegen rastkelüv 


Töbenköy bayı Celâl mırza Qıpçaqskiy pek büyük topraq saibi edi. Onıf eli astında Asma 
Eli, Şeyhköy, Qaya Astı, Borağan, Beş Aran, Beş Terek, Keü Toğay, Taş Qora, Anaqay Eli 
köyleri bar edi. Celal mırzanıfi üç oğlu ve eki qızı oldı. 

Alimnifi yolda qafes vagondan ğayıp olğan haberine Celâl mırza yarı inana, yarı inanmay: 
“Ağlaşıla, onı yolda abradılar” fikri onı qandıra. 

Dvoranlar toplaşuvında gubernator Celal mırzağa general unvanı berilgeni aqqında 
imperatornıü fermanını oqup, mırzanı yañı büyük unvannen tebrikley ve şu toplaşuvda Celâl 
mırza dvoranlar toplaşuvınıñ başı /predvoditel/ olaraq saylana. 

Şu aqşam Celal mırza, gubematordan Alimge ne olğanınıfi agigatını soray. Gubernator, 
aqşamdan sofi Yekaterinoslavdan yönegen poyezd yarı geceni keçirip kelgen stantsiyada vagon 
qafesnifi boş olğanını eslegenlerini ve başqa şey bilmegenini ayttı. Celal mırza kene de yolda 
abradılar fikrini öz-özüne tasdıqladı. 

Celal mırza qartlıq ep ketkenini seze. Acılıq borcunı daa eda etmegen, bu borc onı raatsızlay. 
Şunıfi içün o, öz niyetini yerine ketirmek içün Mekkeden kelgen qılavuzlardan birini davet ete, 
bir qaç kün onı musafir ete. 


O devirde Orta Asiyadan: şimdiki Özbekistan, Qırğızistan, Tacikistan, Qazahistan, 
Türkmenistan ve Kavkazdan acılıqqa ketkenler, adeti üzre, Qırımda Kefe şeerinde on dört kün 
karantin bekler ediler. Mahsus tayin olunğan vapur (gemi) bularnı yüklep, Aqyar şeerinde 
toplanğan qırımlılarnı da alıp, Türkiyege, İstambul şeerine yol tutar edi. 

O vagıttaki nizam mücibi, vapurda hastalıq olsun-olmasın İstambulda da karantin beklemege 
mecbur ediler. Hastalıq olmasa vapurdakilernifi on dört küngece vapurdan çıqmalarına, şeerde 
qalmalarına izin berilir edi. Bunı kün evelsi İstambul halqına haber eter ediler. Böyle vaqıtta öz 
aqrabalarını ya da dost ve tanışlarını qarşılamaq, muqaddes yolğa keteyatqanlarnı musafir etmek 
içün İstambulda yaşamağan pek çoq qırımtatarlar iskelege çıqar ediler. Qırımdan kelgenler 
arasında belki tanış-bilişler rastkelir ümütinen bu sefer Alim de iskelege çıqqan edi. 

Alim şu yerde, elindeki fil tişinden yapılğan burma başlı tayağına tayanıp turğan Celal 
mırzanı tanıy ve merdivennifi /trap/ yanına barıp, mırzanıñ tüşmesini bekley. Celâl mırza 
merdivenden tüşip ayağını yerge basayım degende, Alim onıü eline yapışa, selâm bere, hoş keldi 
ayta ve: — Qabul etsefiiz, qonaqbayıfğız men olmaq isteyim, musafirim olmafıznı rica etem, — 
dey. Musafir razılıq köstergeninen, Alim, aman bir faetonnı çağırıp, beraber Alimniñ evine 
keteler. 

Aqşam Alim, qıymetli ve ürmetli musafir yanına, öz maallesinifi lâyıglı adamlarını çağıra, 
büyük ziyafet yapa, türk aşlarınen beraber Qırım aşları da azırlana. Soyulğan, besleme ata 
köküşnif öngeni, qararınen pişirilgen ve doğralğan qozu guyruğı bu sayğılı musafimif ögüne 
qoyula. 

Aşlar aşala, sofralar cıyıla, çilter qapaqlı cezlegen ve yaltıravuq cez quman ketirile, talğın 
suvnen eller yuvula, ağızlar çayqala. Ortalıqqa şıltırşıltır söylengen çini filcanlar tizilgen kümüş 
tabaq, cez yıbrıq ketirile. Lafnen qaveler içile. Endi, adamlar, qonaqbayğa teşekkür bildirip ve 
musafirni de özlerine çağırıp qaytalar. Olar qaytqan sofi, Alim ve Celal mırza tena tena lafqa 
başlaylar. 

— Madamki, qonaqbayım oldifız, endi soraşayıq. 

Adıfız ne? Qayerlisiiz? Men, qonaqbay, Qırımda Töbenköylü Qıpçaqskiy Celâl mırza 
degen kişim. Qana, endi siz aytıüız! 

— Menim babam pek erte Qırımdan köçip kelgen eken. Men mında doğıp öskenim. Lâkin 
nedendir, şu Qırımnıfi adı añılğanda mende bir hucur istek doğa. Şunıf içün babamday Qırımdan 
kelgenlerni musafir etmekni sevem, — dep musafirge yalan ayttı. 

Celal mırza Alimnif öz adını aytmağanına qulaq asmadı. 

Ekinci künü de Alimnifi gavesine çıqıldı, aqşamki musafir yanına çağırılğan adamlarnıf bir 
çoqları qavede ediler. Mında da laf uzap ketti. 

Agşam kene dünki agşam kibi büyük ziyafet berildi, kene adamlar çağırıldı. Velasıl, bu 
musafirlik ve onı sıylav 15 agşam devam etti. 

Soüki agşamı Alimge musafirlikke Edirne şeerinden kelgen Seyid efendi de Celâl mırzanen 
tanış ola. Bu efendi Alimnifi kim olğanını, Türkiyege nasıl kelgeni ve Alimnifi gaynatası 
tuccarnen yagın tanış olğanı içün Alimge gızını özü bergenini pek yahşı bile edi. 

Seyid efendi, Celâl mırzadan: 

— Qırımda at oynatıp nam qazanğan Alim Azamat oğlunıü aqibeti ne olğanını bilesizmi? — 
dep soradı. 

— Bilmegenim ne? Men, onı Beş Arandaki gışlaglarımdan birinde saglanıp yürgende öz 
qolumnen tuttım. Gubernatorğa öz qolumnen teslim etim. Sofi onı padişanıf fermanına köre 
demir çabaglı vagonğa goydılar, mahsus poyezdnen padişağa yolladılar, barıp yetmedi dediler. 
Yekaterinoslavdan agşam yönegen poyezd gece yarısında bir stantsiyağa kelgende, vagonda 
Alimniü olmağanını eslegenler haberi de eşitildi. Men özüm besebelli Alim qaçacaq oldı da, atıp 
öldürgendirler degen fikirdem. 

— Siz Alimni evelden tanıy edifiizmi? 

— Yog! Men onı şu tutganım vagıtta bir kere körgen edim. 

Sofi bu agta laf olmadı, — dedi Celâl mırza. 


Musafir yanında bulunğan adamlar gaytışgandan sofi, eki musafir bir qonaqbay kene lafga 
başladılar. 

— Sayğılı musafir, endi sizni qonaqbayıfıznen men tanış eteyim, — dey Seyid efendi, sanki 
esalet bu meselenifi üstüni açmaq içün çağırılğan. 

Alimniü: 

— Seyid efendi, unutılıp ketken şeylerni gozğamagtan ne fayda? Başga laflar etilsin de, degen 
lafına Seyid efendi: 

— Alim ağam! (Alimnif adını eşitkende, Celâl mırzanıf befizi attı). Men siznifi sağ 
olğanıfıznı, mına bu beklenilmegen rastkelüvni şu sayğılı musafirge bildirmekni borcum dep 
sayam, — dep kestire. 

Seyid efendinif bu areketini lâyıgsız tanığanı içün Alim em utandı, em de kederlendi. 

Celal mırza da işni aülap ve Alimnif de neşesi bozulğanını eslep: 

— Birinciden, sağ ve selâmet yaşamaqta olğanıüızğa çoq şükür, qonaqbay. Ekinciden, böyle 
ümütsiz rastkelişkenimizge de çoq şükür. — Seyid efendige aylanıp: 

— Bizni böyle tanış etkenifiz içün sizge samimiy teşekkür bildirem, — dedi o. Sofi Alimge 
aylanıp: 

— Madamki, sizifi qarşıfızda pek büyük qusurım bar, o alda endi sizden mıtlaga meni 
bağışlamafıznı rica etem. 

— Bir şartnen. 

— Nasıl şart? — Bu sualden Celal mırzanıñ aqlına başqa şeyler kelse kerek, gorgusından befzi 
kene ağardı. 

— Şartım, musafir, şöyle: sağ olıp Kâbeden qaytqanda ve bir manialar çıqmasa, mende 
musafir olacağıhızğa söz bersehizl 

— Qısmet olsa, bu şartnı yerine ketiririm, — dep Celal mırza ağlap yiberdi. — Biz kimmiz? 
İnsanlar gusursız olmay ekenler, illâ deseñ, yaşlıqta... 

— Yalvaram, Celâl mırza, agılıızğa bir şey kelmesin, men sizni bağışladım. Siz de bu 
vaziyetim, qolaysız areketimiz içün meni bağışlafız, — dep musafaalaştılar. 

Celal mırza Alimge nasıl qurtulğanını ikâye etmesini rica etti. 

“Poyezd, aqşam qaranlıqlaşqan sofi yönedi. Men oturğan çabaqlı vagonda yatsı vaqtında qara 
urbalı bir adam peyda oldı, kilitni açtı, mafia: “Çıg” — dep elinen işaret etti. Qolunda bir top 
ırğaqlı anahtarğa oşağan mıhlar olğanını esledim. 

Men vagondan sekirip tüştim, bir tınış yattım. O adam poyezddan art tarafqa ketti. Men de 
turıp çöller içine kettim”, — dep sözüni kesti Alim. 

Soüundan Alimni Yekaterinoslav tuccarı qurtarğanını aflatqan delil başta usta Acı Muratga, 
sofi Abdurazaq ustağa malüm oldı. 


1924 senesi yaz tatilinde men Sudaqtan Qarasuvğa keteyatganda, tesadüfen Alimnihü qardaşı 
Mühtarnin torunı Cemilni körip qaldım. Cemil taş yolda taş töktürgen, tamir etilgen yollarnı 
baqqan hadim eken. Men lineykanı toqtatıp tüştim de, Cemilnen körüştim. Sağlıq-amanlıq 
soraştıq. O maha eki kün evelsi İstambuldan Musa emcesinden (Alimnin üyken oğlu) alğan 
mektübini kösterdi. Mektüpni alıp ogudım. Selâm-kelâmdan soñ, menim diqqatımnı celp etken 
haber şu edi: “Cemil qardaşıml Babay pek qartaydı, közleri soqurlandı, qulaqları sağırlandı, 
zornen yüre, ketken sayın zayıflaşa. Buna baqmadan, meni qavege alıp barınız, dey. Eki oğlan 
qoltuğuna kiremiz, yavaş-yavaş gavege alıp barıp, beştahtanın yanındaki yerine oturtamız. 
Aqşam üstü evge alıp kelemiz...” 

Sonundan anlağanımızğa köre, Alim şu yılı vefat etken eken. 


